**Όροι και ρυθμίσεις σχετικά με τη διαχείριση, τον έλεγχο και την υλοποίηση του Μέτρου 3.1.8 – Υγεία και Ασφάλεια,**

**του Επιχειρησιακού Προγράμματος Αλιείας & Θάλασσας 2014-2020.**

### **Άρθρο 1**

### **Ταυτότητα Μέτρου**

|  |  |
| --- | --- |
| **κωδικοσ προσκλησησ** |  |
| **ΠΡΟΓΡΑΜΜΑ**  | Επιχειρησιακό Πρόγραμμα Αλιείας ΚΑΙΘΑΛΑΣΣασ 2014 - 2020 |
| **ΚΩΔΙΚΟΣ ΤΑΜΕΙΟΥ** | 4. ΕΥΡΩΠΑΪΚΟ ΤΑΜΕΙΟ ΘΑΛΑΣΣΑΣ ΚΑΙ ΑΛΕΙΑΣ  |
| **ΚΩΔΙΚΟΣ ΘΕΜΑΤΙΚΟΥ ΣΤΟΧΟΥ** | 3. Βελτίωση της Ανταγωνιστικότητας των ΜΜΕ του τομέα της αλιείας και της υδατοκαλλιέργειας  |
| **ΠΡΟΤΕΡΑΙΟΤΗΤΑ ΤΗΣ ΕΝΩΣΗΣ** | 1. Προώθηση της περιβαλλοντικά βιώσιμης, αποδοτικής ως προς τους πόρους καινοτόμου, ανταγωνιστικής και βασιζόμενης στη γνώση αλιείας. |
| **ΕΙΔΙΚΟΙ ΣΤΟΧΟΙ ΠΡΟΤΕΡΑΙΟΤΗΤΑΣ**  | Η μείωση του αντίκτυπου της αλιείας στο θαλάσσιο περιβάλλον, περιλαμβανομένης της κατά το δυνατό αποφυγής και μείωσης των ανεπιθύμητων αλιευμάτων.Η προστασία και αποκατάσταση της υδρόβιας βιοποικιλότητας και των οικοσυστημάτων.Η διασφάλιση ισορροπίας μεταξύ αλιευτικής ικανότητας και διαθέσιμων αλιευτικών δυνατοτήτων, Η αύξηση της ανταγωνιστικότητας και της βιωσιμότητας των αλιευτικών επιχειρήσεων, περιλαμβανομένων των παράκτιων στόλων μικρής κλίμακας και της βελτίωσης της ασφάλειας ή των συνθηκών εργασίας.Η παροχή στήριξης στην ενίσχυση της τεχνολογικής ανάπτυξης, της καινοτομίας, περιλαμβανομένης της αύξησης της ενεργειακής αποδοτικότητας και της μεταφοράς γνώσης, Η ανάπτυξη της επαγγελματικής κατάρτισης, νέων επαγγελματικών δεξιοτήτων και της διά βίου μάθησης. |
| **ΚΩΔΙΚΟΣ ΜΕΤΡΟΥ** | 3.1.8 |
| **ΤΙΤΛΟΣ ΜΕΤΡΟΥ** | Υγεία και Ασφάλεια |
| Εξουσιοδοτικές Διατάξεις | Καν 508/2014, άρθρο 32, άρθρο 44 παρ.1, στοιχεία β).Καν 531/2014, άρθρα 3, 4, 5 & 6  |
| ΠΕΡΙΟΧΕΣ ΕΦΑΡΜΟΓΗΣ | Όλη η Χώρα |
| ΠΡΟΥΠΟΛΟΓΙΣΜΟΣ(ΔΗΜΟΣΙΑ ΔΑΠΑΝΗ) | 3.000.000 € |
| ΠΟΣΟΣΤΑ ΧΡΗΜΑΤΟΔΟΤΗΣΗΣ (ΔΗΜΟΣΙΑ ΔΑΠΑΝΗ) | 75% κοινοτική συμμετοχή25% εθνική συμμετοχή |
| Ειδικός Στόχος – Δείκτης εκροών | Αριθμός έργων | 200 |

**Άρθρο 2**

**Υπαγόμενες πράξεις**

Στο πεδίο εφαρμογής και στο καθεστώς ενισχύσεων της παρούσας απόφασης υπάγονται Πράξεις που εντάσσονται στο Μέτρο 3.1.8 - "Υγεία και Ασφάλεια", της Προτεραιότητας 1 - "Προώθηση της περιβαλλοντικά βιώσιμης, αποδοτικής ως προς τους πόρους καινοτόμου, ανταγωνιστικής και βασιζόμενης στη γνώση αλιείας", του Επιχειρησιακού Προγράμματος Αλιείας και Θάλασσας 2014-2020, για επενδύσεις επί του σκάφους ή σε επί μέρους εξοπλισμούς, υπό τον όρο ότι:

* οι επενδύσεις αυτές υπερβαίνουν τις απαιτήσεις του εθνικού ή ενωσιακού δικαίου.
* δεν αυξάνουν την αλιευτική ικανότητα του σκάφους.

και αφορούν στις παρακάτω Δράσεις:

**Δράση 1 : Βελτίωση της ασφάλειας των αλιέων επί των αλιευτικών σκαφών.**

**Δράση 2 : Βελτίωση των συνθηκών υγείας των αλιέων επί των αλιευτικών σκαφών.**

**Δράση 3 : Βελτίωση της υγιεινής των αλιέων επί των αλιευτικών σκαφών.**

**Δράση 4 : Βελτίωση των εργασιακών συνθηκών επί των αλιευτικών σκαφών.**

Στόχος των ενισχυόμενων Πράξεων, με τη στήριξη επενδύσεων επί των αλιευτικών σκαφών, είναι η βελτίωση της υγείας, της υγιεινής, της ασφάλειας και των εργασιακών συνθηκών των αλιέων.

**Άρθρο 3**

### **Φορείς Υλοποίησης της πράξης**

1. Η αρμοδιότητα διαχείρισης του Μέτρου 3.1.8 του Ε.Π. Αλιείας και Θάλασσας 2014-2020 ανήκει στην Ειδική Υπηρεσία Διαχείρισης Επιχειρησιακού Προγράμματος Αλιείας και Θάλασσας.
2. Ως αρμόδια όργανα για την επαλήθευση και πιστοποίηση των δαπανών των πράξεων, ορίζονται τα Όργανα Επιτόπιας Επαλήθευσης (Ο.Ε.Ε.) της κάθε Περιφερειακής Ενότητας στα διοικητικά όρια των οποίων υλοποιείται η πράξη. Η συγκρότησή τους πραγματοποιείται με Απόφαση του Περιφερειάρχη.
3. Ως αρμόδιες Υπηρεσίες για την παρακολούθηση υλοποίησης των πράξεων ορίζονται οι κατά τόπους Υπηρεσίες Αλιείας των Περιφερειακών Ενοτήτων της χώρας.

**Άρθρο 4**

### **Δικαιούχοι – Όροι και προϋποθέσεις συμμετοχής**

1. Δικαιούχοι των οικονομικών ενισχύσεων του Μέτρου 3.1.8 - Υγεία και Ασφάλεια είναι, φυσικά ή νομικά πρόσωπα, αλιείς ή ιδιοκτήτες αλιευτικών σκαφών, που ασκούν επαγγελματικά την αλιεία επί ενεργού αλιευτικού σκάφους, (επαγγελματική αλιευτική άδεια σε ισχύ), συμπεριλαμβανομένων αυτών της αλιείας εσωτερικών υδάτων.

Τα σκάφη για τα οποία οι ιδιοκτήτες θα ενισχυθούν, θα πρέπει να είναι ενεργά, (επαγγελματική αλιευτική άδεια σε ισχύ), εγγεγραμμένα στα Ελληνικά Νηολόγια / Λεμβολόγια ή στα Λεμβολόγια των κατά τόπο αρμόδιων Υπηρεσιών Αλιείας (περίπτωση σκαφών εσωτερικών υδάτων) και καταχωρημένα στο Εθνικό και Κοινοτικό Αλιευτικό Μητρώο (ΕΑΜ - ΚΑΜ), εκτός των σκαφών εσωτερικών υδάτων. Θα πρέπει να πληρούν όλες τις προϋποθέσεις της Κοινοτικής και Εθνικής νομοθεσίας που διέπει τα επαγγελματικά αλιευτικά σκάφη και να μην έχουν χρονική δέσμευση από προηγούμενη χρηματοδότηση των ίδιων εργασιών κατά την υποβολή της αίτησης.

1. Ειδικότερα, οι Μικρομεσαίες επιχειρήσεις (ΜΜΕ) απολαμβάνουν προτεραιότητας, καθώς και αυξημένα ποσοστά χρηματοδότησης, έναντι των υπολοίπων.
2. Πράξεις που υλοποιούνται στα «Απομακρυσμένα Ελληνικά Νησιά», λαμβάνουν αύξηση της έντασης της δημόσιας ενίσχυσης κατά 35 ποσοστιαίες μονάδες.
3. Πράξεις σχετικές με την παράκτια αλιεία μικρής κλίμακας, με αλιευτικά σκάφη ολικού μήκους έως 12 μέτρα που δεν χρησιμοποιούν συρόμενα εργαλεία, λαμβάνουν αύξηση της έντασης της δημόσιας ενίσχυσης κατά 30 ποσοστιαίες μονάδες.
4. Οι ενισχύσεις παρέχονται σε Δικαιούχους :
5. των οποίων μπορεί να καταδειχθεί η φερεγγυότητα και η οικονομική βιωσιμότητα,
6. που αποδεικνύουν την ιδία τους συμμετοχή,
7. που δεν έχουν υποβάλλει αίτηση ένταξης για χρηματοδότηση από Εθνικό ή Κοινοτικό Πρόγραμμα, για το σύνολο ή μέρος της προτεινόμενης πράξης,
8. των οποίων οι επιχειρήσεις τους δεν είναι προβληματικές και διαθέτουν όλες τις προβλεπόμενες από την ισχύουσα νομοθεσία άδειες για τη λειτουργία τους.
9. οι οποίοι συμμορφώνονται με τις προϋποθέσεις που αναφέρονται στην παράγραφο 1 στοιχείο α) έως δ) του άρθρου 10 του Καν.508/2014 και συνοδεύονται από την ενυπόγραφη δήλωση του αιτούντα επιχειρηματία, σύμφωνα με την παράγραφο 5 του ίδιου άρθρου.

**Άρθρο 5**

**Περιοχές εφαρμογής και ποσοστά ενίσχυσης - χρηματοδότησης**

1. Το Μέτρο 3.1.8 «Υγεία και Ασφάλεια» του ΕΠΑΛΘ 2014-2020, εφαρμόζεται σε ολόκληρη την Ελληνική Επικράτεια, με διαφορετική όμως ένταση ενίσχυσης σύμφωνα :

- με το μέγεθος των επιχειρήσεων,

- αν οι Πράξεις υλοποιούνται στα «Απομακρυσμένα Ελληνικά Νησιά»,

- αν οι Πράξεις σχετίζονται με την παράκτια αλιεία μικρής κλίμακας

1. Στα «Απομακρυσμένα Ελληνικά Νησιά» περιλαμβάνονται :

τα νησιά της Περιφέρειας Βορείου Αιγαίου,

τα νησιά της Περιφέρειας Νοτίου Αιγαίου,

η Σαμοθράκη (Π.Ε. Έβρου),

η Θάσος (Π.Ε. Καβάλας),

οι Βόρειες Σποράδες (Π.Ε. Μαγνησίας),

η Σκύρος και η Σκυροπούλα (Π.Ε. Εύβοιας),

τα Κύθηρα και τα Αντικύθηρα (Π.Ε. Πειραιώς και Νήσων),

η Γαύδος, η Γαυδοπούλα, τα Παξιμάδια, η Χρυσή, το Κουφονήσι, η Παξιμάδα, η Δραγονάδα, οι Διονυσάδες, η Δία, η Ελάσα (Περιφέρεια Κρήτης),

οι Οθωνοί, η Ερεικούσα, το Μαρθάκιον, οι Παξοί, οι Αντίπαξοι (Π.Ε. Κέρκυρας),

οι Στροφάδες (Π.Ε. Ζακύνθου),

η Σαπιέντζα, η Σχίζα (Π.Ε. Μεσσηνίας),

οι Εχινάδες (Π.Ε. Κεφαλληνίας & Ιθάκης)

1. Για Πράξεις που θα ενταχθούν για χρηματοδότηση στο πλαίσιο της παρούσας απόφασης τα ποσοστά Δημόσιας Δαπάνης και Ιδιωτικής Συμμετοχής έχουν ως εξής :

|  |  |  |  |  |
| --- | --- | --- | --- | --- |
|  |  |  | Επικράτεια της Χώρας | Απομακρυσμένα Ελληνικά Νησιά |
| 1 | Πολύ μικρές, μικρές & μεσαίες επιχειρήσεις | Δημόσια Ενίσχυση | 50 % |  85 % |
| Ιδιωτική Συμμετοχή | 50 % | 15% |
| 2 | Λοιπές επιχειρήσεις | Δημόσια Ενίσχυση | 30 % |  |
| Ιδιωτική Συμμετοχή | 70 % |
| 3 | Παράκτια αλιεία μικρής κλίμακας, με αλιευτικά σκάφη ολικού μήκους έως 12 μέτρα που δεν χρησιμοποιούν συρόμενα εργαλεία | Δημόσια Ενίσχυση | 80 % |  |
| Ιδιωτική Συμμετοχή | 20 % |

**Κατηγορία επιχείρησης σύμφωνα με την αριθμ. (2003)/361/ΕΚ Σύσταση της Επιτροπής των Ευρωπαϊκών Κοινοτήτων και τον Καν(ΕΕ)1388/2014.**

|  |  |  |  |  |
| --- | --- | --- | --- | --- |
| **Κατηγορία Επιχείρησης** | **Αριθμός απασχολούμενων : Ετήσια μονάδα εργασίας (ΕΜΕ)** | **Ετήσιος κύκλος εργασιών** | **ή** | **Σύνολο ετήσιου ισολογισμού** |
| **Μεσαία** | < 250 | ≤ 50 εκατ. € | **ή** | ≤ 43 εκατ. € |
| **Μικρή** | < 50 | ≤ 10 εκατ. € | **ή** | ≤ 10 εκατ. € |
| **Πολύ μικρή** | < 10 | ≤ 2 εκατ. € | **ή** | ≤ 2 εκατ. € |

1. Η Ιδιωτική Συμμετοχή δύναται να αποτελείται από Ίδια κεφάλαια ή/και τραπεζικό δανεισμό).

**Οι δαπάνες που πραγματοποιήθηκαν από 23.10.2015 (ημερομηνία έγκρισης του Επιχειρησιακού Προγράμματος Αλιείας & Θάλασσας) και μέχρι την υποβολή της αίτησης στο πλαίσιο της παρούσας απόφασης, μπορούν να προσμετρηθούν στην απαιτούμενη Ιδιωτική Συμμετοχή, εφόσον διαπιστώνεται η εξόφληση τους.**

### **Άρθρο 6**

### **Επιλέξιμοι τομείς δραστηριότητας**

Το Μέτρο 3.1.8 αφορά δράσεις, αποκλειστικά του τομέα της Αλιείας, συμπεριλαμβανομένου του τομέα Αλιείας Εσωτερικών Υδάτων.

**Άρθρο 7**

**Γενικοί κανόνες επιλεξιμότητας πράξεων**

 Οι πράξεις είναι επιλέξιμες για χρηματοδότηση από το ΕΤΘΑ εφόσον :

* + - 1. Δεν έχουν ενταχθεί και δεν χρηματοδοτούνται από άλλο κοινοτικό ή εθνικό πρόγραμμα.
			2. Οι προτεινόμενες επενδύσεις υπερβαίνουν τις απαιτήσεις του εθνικού ή ενωσιακού δικαίου.

Οι πράξεις δεν είναι επιλέξιμες για χρηματοδότηση από το ΕΤΘΑ εάν :

1. Έχουν περατωθεί φυσικά ή έχουν υλοποιηθεί πλήρως, πριν να υποβάλει ο δικαιούχους στη διαχειριστική αρχή την αίτηση χρηματοδότησης, ανεξάρτητα αν όλες οι σχετικές πληρωμές έχουν γίνει από το δικαιούχο.
2. Η δράση συνίσταται σε επένδυση επί του σκάφους, η στήριξη δεν χορηγείται πάνω από μία φορά κατά τη διάρκεια της προγραμματικής περιόδου για τον ίδιο τύπο επένδυσης και για το ίδιο αλιευτικό σκάφος.
3. Η δράση συνίσταται σε επένδυση σε ατομικό εξοπλισμό, η στήριξη δεν χορηγείται πάνω από μία φορά κατά τη διάρκεια της προγραμματικής περιόδου για τον ίδιο τύπο εξοπλισμού και για τον ίδιο δικαιούχο.

**Άρθρο 8**

### **Επιλέξιμες και μη επιλέξιμες δαπάνες**

### 1. Βασικοί κανόνες επιλεξιμότητας των δαπανών :

### Οι δαπάνες είναι επιλέξιμες εφόσον είναι νόμιμες και κανονικές και επιπλέον έχουν χρησιμοποιηθεί με βάση την αρχή της χρηστής δημοσιονομικής διαχείρισης ήτοι, σύμφωνα με τις αρχές της οικονομίας, της αποτελεσματικότητας και της αποδοτικότητας.

### Η αρχή της χρηστής δημοσιονομικής διαχείρισης εφαρμόζεται και στις δαπάνες όλων των δικαιούχων ανεξάρτητα από τη νομική τους μορφή.

* **Η αρχή της οικονομίας** ορίζει ότι τα μέσα που χρησιμοποιούνται από το δικαιούχο για την υλοποίηση των δραστηριοτήτων της πράξης καθίστανται εγκαίρως διαθέσιμα, στην ενδεδειγμένη ποσότητα και ποιότητα και στην καλύτερη τιμή.
* **Η αρχή της αποδοτικότητας** αφορά στην καλύτερη σχέση μεταξύ χρησιμοποιηθέντων μέσων και επιτευχθέντων αποτελεσμάτων.
* **Η αρχή της αποτελεσματικότητας** αφορά στην εκπλήρωση των ειδικών στόχων που έχουν ορισθεί και στην επίτευξη των επιδιωκόμενων αποτελεσμάτων.

Επιλέξιμη θεωρείται κάθε δαπάνη που πραγματοποιείται από το Δικαιούχο της πράξης μετά την ημερομηνία υποβολής της αίτησης χρηματοδότησης και εφόσον η προτεινόμενη πράξη ενταχθεί στις διατάξεις της παρούσας,

2. Ειδικότερα για την υλοποίηση των Πράξεων της παρούσας απόφασης θεωρούνται ως επιλέξιμες οι εξής δαπάνες:

**Α. Για τη Δράση 1 - "Βελτίωση της ασφάλειας των αλιέων επί των αλιευτικών σκαφών" :**

Για τη βελτίωση της ασφάλειας των αλιέων στα αλιευτικά σκάφη, η αγορά και, κατά περίπτωση, η εγκατάσταση, των ακόλουθων στοιχείων :

α) σωσίβιες λέμβοι.

β) υδροστατικοί μηχανισμοί ελευθέρωσης για σωσίβιες λέμβους.

γ) ατομικοί ραδιοσημαντήρες εντοπισμού, όπως οι συσκευές θεσιδεικτικού ραδιοφάρου έκτακτης ανάγκης (EPIRB), οι οποίες μπορούν να ενσωματωθούν σε σωσίβια γιλέκα και σε ενδύματα εργασίας των αλιέων.

δ) ατομικές συσκευές επίπλευσης (PFD), ιδιαίτερα στολές επιβίωσης σε περίπτωση πτώσης σε νερό, κυκλικά σωσίβια και γιλέκα.

ε) φωτοβολίδες.

στ) συσκευές ρίψης σχοινιού.

ζ) συστήματα ανάκτησης μετά από πτώση ανθρώπου στη θάλασσα.

η) συσκευές πυρόσβεσης, όπως πυροσβεστήρες, πυρίμαχες κουβέρτες, ανιχνευτές καπνού και φωτιάς, αναπνευστικές συσκευές.

θ) θύρες πυρασφάλειας.

ι) βαλβίδες διακοπής στη δεξαμενή καυσίμου.

ια) ανιχνευτές αερίου και συστήματα συναγερμού αερίου.

ιβ) αντλίες υδροσυλλεκτών και συστήματα συναγερμού.

ιγ) εξοπλισμός ραδιοεπικοινωνίας και δορυφορικής επικοινωνίας.

ιδ) στεγανές καταπακτές και θύρες.

ιε) προστατευτικά μηχανημάτων όπως βαρούλκα ή τύμπανα περιέλιξης των διχτυών.

ιστ) διάδρομοι και κλίμακες αποεπιβίβασης.

ιζ) φωτισμός αναζήτησης, καταστρώματος ή κινδύνου.

ιη) μηχανισμοί απασφάλισης για περιπτώσεις όπου τα αλιευτικά εργαλεία συναντήσουν υποβρύχια εμπόδια.

ιθ) κάμερες ασφαλείας και συσκευές οπτικής απεικόνισης.

κ) εξοπλισμός και στοιχεία που είναι απαραίτητα για τη βελτίωση της ασφάλειας του καταστρώματος.

**Β. Για τη Δράση 2 - "Βελτίωση των συνθηκών υγείας των αλιέων επί των αλιευτικών σκαφών" :**

Η παροχή εξοπλισμού με στόχο τη βελτίωση των συνθηκών υγείας των αλιέων στα αλιευτικά σκάφη :

α) αγορά και εγκατάσταση κιβωτίων πρώτων βοηθειών.

β) αγορά φαρμάκων και συσκευών έκτακτης ανάγκης επί του σκάφους.

γ) παροχή υπηρεσιών τηλεϊατρικής, συμπεριλαμβανομένων των ηλεκτρονικών τεχνολογιών, του εξοπλισμού και των ιατρικών απεικονίσεων για παροχή εξ αποστάσεως συμβουλών από τα σκάφη.

δ) παροχή οδηγών και εγχειριδίων για τη βελτίωση της υγείας επί του σκάφους.

ε) εκστρατείες ενημέρωσης για τη βελτίωση της υγείας επί του σκάφους.

**Γ. ια τη Δράση 3 - Βελτίωση της υγιεινής των αλιέων επί των αλιευτικών σκαφών:**

Η παροχή εξοπλισμού με στόχο τη βελτίωση της υγιεινής των αλιέων στα αλιευτικά σκάφη, η αγορά και, κατά περίπτωση, η εγκατάσταση των ακόλουθων στοιχείων :

α) υγειονομικές εγκαταστάσεις, όπως τουαλέτες και εγκαταστάσεις πλύσης.

β) μαγειρεία και εξοπλισμός για την αποθήκευση τροφίμων.

γ) συσκευές καθαρισμού του νερού για παροχή πόσιμου νερού.

δ) εξοπλισμός καθαρισμού για την τήρηση των συνθηκών υγιεινής επί του σκάφους.

ε) οδηγοί και εγχειρίδια για τη βελτίωση της υγιεινής επί του σκάφους, συμπεριλαμβανομένων των εργαλείων λογισμικού.

**Δ. Για τη Δράση 4 - Βελτίωση των εργασιακών συνθηκών επί των αλιευτικών σκαφών :**

Η παροχή εξοπλισμού με στόχο τη βελτίωση των εργασιακών συνθηκών στα αλιευτικά σκάφη, η αγορά και, κατά περίπτωση, η εγκατάσταση των ακόλουθων στοιχείων :

α) κιγκλιδώματα επί του καταστρώματος.

β) υπόστεγα επί του καταστρώματος και εκσυγχρονισμός των θαλάμων επιβατών με σκοπό την παροχή προστασίας από δυσμενείς καιρικές συνθήκες.

γ) στοιχεία σχετικά με τη βελτίωση της ασφάλειας του θαλάμου επιβατών και με την παροχή κοινόχρηστων χώρων για το πλήρωμα.

δ) εξοπλισμός για τη μείωση της σκληρής χειροκίνητης ανύψωσης, με εξαίρεση τα μηχανήματα που συνδέονται άμεσα με τις αλιευτικές δραστηριότητες, όπως τα βαρούλκα.

ε) αντιολισθητική βαφή και ποδοτάπητες από καουτσούκ.

στ) μονωτικός εξοπλισμός κατά του θορύβου, της θέρμανσης ή της ψύξης και εξοπλισμός για τη βελτίωση του εξαερισμού.

ζ) ενδύματα εργασίας και προστατευτικός εξοπλισμός, όπως αδιάβροχες μπότες ασφαλείας, εξοπλισμός οφθαλμικής και αναπνευστικής προστασίας, προστατευτικά γάντια και κράνη ή εξοπλισμός για την προστασία από τις πτώσεις.

η) σήματα έκτακτης ανάγκης και σήματα ασφάλειας.

θ) ανάλυση και εκτιμήσεις κινδύνου για τον εντοπισμό των κινδύνων για τους αλιείς τόσο στο λιμάνι όσο και κατά την πλοήγηση προκειμένου να ληφθούν μέτρα για την πρόληψη ή τη μείωση των κινδύνων.

ι) οδηγοί και εγχειρίδια για τη βελτίωση των συνθηκών εργασίας επί του σκάφους

3. Δίνεται η δυνατότητα, σε ποσοστό 10% επί του συνολικού επιλέξιμου κόστους των υπόλοιπων διακριτών της πράξης, για κάλυψη τεχνικών εξόδων και απρόβλεπτων δαπανών.

Με τον όρο τεχνικά έξοδα εννοούνται οι δαπάνες για αμοιβές για τη σύνταξη του φακέλου και την παρακολούθηση υλοποίησης της πράξης, μελέτες επίβλεψης, μελέτες μηχανολογικού εξοπλισμού κλπ..

Με τον όρο απρόβλεπτες δαπάνες εννοούνται οι επιλέξιμες δαπάνες για εργασίες ή εξοπλισμό κλπ, που δεν περιλαμβάνονται στην αρχικώς εγκριθείσα αίτηση αλλά προκύπτουν κατά την πορεία εκτέλεσης της πράξης και κρίνονται ως άκρως απαραίτητες για την ολοκλήρωση της υλοποίησής της.

Δεν θεωρούνται απρόβλεπτα έξοδα οι υπερβάσεις κόστους, καθώς και οι αμοιβές συμβούλων για τη σύνταξη του φακέλου και την παρακολούθηση υλοποίησης της πράξης.

Δαπάνες που **πραγματοποιήθηκαν από 23.10.2015 (ημερομηνία έγκρισης του Επιχειρησιακού Προγράμματος Αλιείας & Θάλασσας)**, δύναται να συμπεριληφθούν και να θεωρηθούν επιλέξιμες στο πλαίσιο της παρούσας, εφόσον η προτεινόμενη πράξη ενταχθεί στις διατάξεις της παρούσας.

4. **Δεν** είναι επιλέξιμες οι δαπάνες που αφορούν σε:

1. Δαπάνες που δεν περιγράφονται αναλυτικά στην αντίστοιχη ενότητα της τεχνοοικονομικής προμελέτης,
2. Εργασίες επισκευής και συντήρησης υφιστάμενων εξοπλισμών και εγκαταστάσεων, εκτός αυτών που ορίζονται στη παράγραφο 2 του παρόντος άρθρου.
3. Αγορά ή εγκατάσταση μεταχειρισμένων υλικών, μηχανημάτων και εξοπλισμών.
4. Φόρος Προστιθέμενης Αξίας (ΦΠΑ) για οποιαδήποτε κατηγορία δαπάνης.
5. Άλλοι φόροι, τέλη ή επιβαρύνσεις.
6. Χρηματοοικονομικά έξοδα (χρεωστικοί τόκοι, προμήθειες χρηματοπιστωτικών συναλλαγών, έξοδα συναλλάγματος, συναλλαγματικές διαφορές).
7. Δαπάνες σύστασης εταιρείας, ή άλλου νομικού προσώπου, συμβολαιογραφικά έξοδα, έξοδα ταξιδιών κ.λ.π.
8. Πρόστιμα, χρηματοοικονομικές ποινές και δαπάνες δικαστικών διαδικασιών.
9. Αγορά ή εγκατάσταση εξοπλισμού αναψυχής.
10. Αγορά αναλώσιμων υλικών, εκτός αυτών της παραγράφου 2 του παρόντος άρθρου.
11. Λειτουργικά έξοδα.
12. Αμοιβές προσωπικού, συμπεριλαμβανομένων των επιβαρύνσεων κοινωνικής ασφάλισης.
13. Εργασίες που πραγματοποιήθηκαν από τον ίδιο το Δικαιούχο.
14. Έξοδα μεταβίβασης της κυριότητας του σκάφους
15. Εργασίες των οποίων τα δικαιολογητικά έγγραφα δεν επιτρέπουν επαλήθευση των δαπανών.

### **Άρθρο 9**

### **Προϋπολογισμός πράξεων – Διάρκεια υλοποίησης**

Ο προϋπολογισμός των υποβαλλόμενων επενδυτικών προτάσεων πρέπει να είναι άνω των 2.000 ΕΥΡΩ.

Ως μέγιστη διάρκεια υλοποίησης και ολοκλήρωσης των πράξεων ορίζονται οι δώδεκα (12) μήνες, με ημερομηνία εκκίνησης την ημερομηνία της απόφασης ένταξης της πράξης.

Δίνεται η δυνατότητα παράτασης έξι (6) μηνών, πέραν της ως άνω προθεσμίας, σε περιπτώσεις απόλυτα αιτιολογημένες. Η τροποποίηση και παράταση του χρονοδιαγράμματος υλοποίησης και ολοκλήρωσης των πράξεων, αποτελούν αιτία τροποποίησης της απόφασης χρηματοδότησης και η διαδικασία και προϋποθέσεις έγκρισης, περιγράφονται με λεπτομέρεια στην ενότητα : «τροποποίηση απόφασης χρηματοδότησης πράξης» της παρούσας Απόφασης.

### **Άρθρο 10**

### **Διαδικασία υποβολής και παραλαβής αίτησης χρηματοδότησης**

1. Οι αιτήσεις χρηματοδότησης, καθώς και το σύνολο του φακέλου όπως προβλέπεται στο άρθρο 11 υποβάλλονται από τους ενδιαφερόμενους φορείς / δυνητικούς δικαιούχους, μέσω του Πληροφοριακού Συστήματος Διαχείρισης Κρατικών Ενισχύσεων (ΠΣΚΕ), κάνοντας χρήση του τυποποιημένου στο ΠΣΚΕ Εντύπου Υποβολής Αίτησης Χρηματοδότησης. Η ακριβής διαδρομή πρόσβασης και ολοκλήρωσης της διαδικασίας στο ΠΣΚΕ είναι η εξής :
	* + - * Υποβολή αίτησης εγγραφής για την απόκτηση κωδικού πρόσβασης.
				* Είσοδος στο ΠΣΚΕ στην ηλεκτρονική διεύθυνση :
				* ………………………………………..
				* ........................................................
				* ........................................................

Αρμόδιος για την παραλαβή των αιτήσεων είναι :

Η ημερομηνία έναρξης υποβολής των αιτήσεων, καθώς και κάθε άλλη λεπτομέρεια, ορίζεται στην πρόσκληση υποβολής αιτήσεων χρηματοδότησης που εκδίδεται από τον Γενικό Γραμματέα Αγροτικής Πολιτικής και Διαχείρισης Κοινοτικών Πόρων.

Αιτήσεις στις οποίες δεν έχουν συμπληρωθεί όλα τα υποχρεωτικά προς συμπλήρωση πεδία του ΠΣΚΕ δεν είναι δυνατό να υποβληθούν.

Με την ολοκλήρωση της διαδικασίας υποβολής της αίτησης χρηματοδότησης και των λοιπών στοιχείων, ενημερώνεται ο ενδιαφερόμενος με αποδεικτικό καταχώρησης και παραλαβής της αίτησης με e-mail μέσω του ΠΣΚΕ.

Η κάλυψη των προβλεπόμενων στόχων μπορεί να επισύρει την αναστολή υποβολής αιτήσεων μετά από την έκδοση σχετικής εγκυκλίου από τον Γενικό Γραμματέα Αγροτικής Πολιτικής και Διαχείρισης Κοινοτικών Πόρων.

1. Εντός επτά (7) ημερολογιακών ημερών, από την υποβολή της αίτησης στο ΠΣΚΕ, ο ενδιαφερόμενος/δυνητικός δικαιούχος της πράξης, οφείλει να καταθέσει στην Ειδική Υπηρεσία Διαχείρισης ΕΠΑΛΘ, πλήρη φάκελο τόσο σε έντυπη όσο και σε ψηφιακή μορφή (CD/DVD ROM για περιβάλλον WINDOWS, κείμενα σε MS WORD και πίνακες σε MS EXCEL), όπως περιγράφεται αναλυτικά στο άρθρο 11 της παρούσας.
2. Αντίγραφο του πλήρους κατατεθειμένου φακέλου στην ΕΥΔ ΕΠΑΛΘ, κατατίθεται παράλληλα και στις κατά τόπο αρμόδιες Υπηρεσίες Αλιείας των Περιφερειακών Ενοτήτων, εντός της περιοχής αρμοδιότητας των οποίων πρόκειται να υλοποιηθεί η πράξη, προκειμένου να λάβουν γνώση για τη σχεδιαζόμενη επένδυση και να παρακολουθούν την υλοποίησή της.

### **Άρθρο 11**

### **Δικαιολογητικά και στοιχεία για την παραλαβή της αίτησης χρηματοδότησης από**

### **ΕΥΔ ΕΠΑΛΘ – Περιεχόμενο φακέλου χρηματοδότησης**

Ο φάκελος Αίτησης Χρηματοδότησης θα πρέπει απαραίτητα και ανάλογα με την περίπτωση, να περιλαμβάνει, κατά σειρά προτεραιότητας, τα πιο κάτω δικαιολογητικά (που θα εναρμονίζονται υποχρεωτικά σύμφωνα με την εκάστοτε ισχύουσα νομοθεσία) και τεχνοοικονομικά στοιχεία:

1. Περιγραφή των περιεχομένων του φακέλου
2. Αντίγραφο του αποδεικτικού της ηλεκτρονικής κατάθεσης αίτησης χρηματοδότησης στο ΠΣΚΕ, όπου αναγράφεται και η ακριβής ημερομηνία υποβολής της.
3. Αίτηση Χρηματοδότησης, σύμφωνα με το Υπόδειγμα 1 της παρούσας, πλήρως συμπληρωμένη που θα έχει τη θέση Υπεύθυνης Δήλωσης και θα φέρει πρωτότυπη υπογραφή και σφραγίδα του φορέα.

Η αίτηση θα υπογράφεται από όλους τους ενδιαφερόμενους ή από νόμιμο εκπρόσωπό τους και θα βεβαιώνεται η ακρίβεια όλων των αναγραφόμενων στοιχείων από την αρμόδια Λιμενική Αρχή νηολόγησης/λεμβολόγησης/κατά τόπο αρμόδιων υπηρεσιών αλιείας (εσωτερικά ύδατα), στην οποία διατηρείται ο φάκελος με το ιστορικό του σκάφους. Επίσης θα βεβαιώνεται από την αρμόδια Υπηρεσία Αλιείας, εάν το σκάφος έχει ενισχυθεί οικονομικά στο παρελθόν για τις ίδιες εργασίες.

1. Πλήρες αντίγραφο της αλιευτικής άδειας του σκάφους σε ισχύ.
2. Ναυπηγικά σχέδια, με ένδειξη των διαστάσεων και της κλίμακας του σχεδίου, συνοδευόμενα από τεχνική και λειτουργική περιγραφή του ναυπηγού, καθώς και τεκμηριωμένη έκθεσή του για την ευστάθεια του σκάφους σε περίπτωση εργασιών του σκελετού, υπερκατασκευών, ή εσωτερικής διευθέτησης (όπου απαιτείται). Επίσης, πρέπει να τεκμαίρεται ότι με τις προβλεπόμενες εργασίες δεν αυξάνεται η αλιευτική ικανότητα (GT-KW) και η δυνατότητα του σκάφους για αλίευση.
3. Δήλωση με τα στοιχεία σχετικά με την ιδιότητα της επιχείρησης, σύμφωνα με την υπ’ αριθμ. 2003/361/ΕΚ Σύσταση της Επιτροπής και του Καν(ΕΕ)1388/2014, (Υπόδειγμα 5) και το ΠΑΡΑΡΤΗΜΑ 4.
4. Καταστατικό ή Εταιρικό (κατά περίπτωση) του φορέα, ΦΕΚ δημοσίευσης σύστασης της εταιρείας καθώς και η τελευταία τροποποίησή του που έγινε μέχρι την ημερομηνία υποβολής της αίτησης. Αιτήσεις εταιρειών υπό ίδρυση δεν θα λαμβάνονται υπόψη. Εάν η επιχείρηση είναι ατομική, βεβαίωση έναρξης επιτηδεύματος.
5. Απόφαση του Διοικητικού Συμβουλίου ή άλλου αρμοδίου οργάνου όπως προσδιορίζεται στο Καταστατικό του φορέα για τον ορισμό του υπευθύνου υλοποίησης του επενδυτικού σχεδίου και τον αριθμό Τραπεζικού Λογαριασμού (IBAN) στον οποίο θα καταβάλλονται οι ενισχύσεις. Το ανωτέρω πρόσωπο είναι το μόνο αρμόδιο για την υποβολή αιτήσεων πληρωμής, τροποποιήσεων απόφασης χρηματοδότησης.
6. Οικονομικά στοιχεία του φορέα: Ισολογισμοί και αποτελέσματα χρήσης για τα τρία (3) προηγούμενα έτη αυτού της αίτησης. Στην περίπτωση που οι δικαιούχοι:

α) είναι υποχρεωμένοι να δημοσιεύουν ισολογισμό και αποτελέσματα χρήσης, απαιτείται η προσκόμιση επίσημου αντίγραφου της δημοσίευσής του στον τύπο, στο διαδίκτυο ή στο αντίστοιχο ΦΕΚ,

β) δεν είναι υποχρεωμένοι να δημοσιεύουν ισολογισμό και αποτελέσματα, απαιτείται η προσκόμιση αντίγραφου, συνοδευόμενο από αντίγραφα των εντύπων φορολογίας εισοδήματος Ε3 και Ε5 που υπέβαλλαν τα τρία (3) προηγούμενα έτη αυτού της αίτησης.

Οι φορείς που δεν είναι υποχρεωμένοι να συντάσσουν και να δημοσιεύουν ισολογισμό πρέπει υποχρεωτικά να υποβάλλουν αντίγραφα των εντύπων φορολογίας εισοδήματος Ε3 και Ε5 που υπέβαλλαν τα τρία (3) προηγούμενα έτη αυτού της αίτησης.

Στην περίπτωση νεοσύστατης εταιρίας ή ατομικής επιχείρησης δεν υπάρχει υποχρέωση υποβολής των ανωτέρω.

1. Φορολογική ενημερότητα σε ισχύ, που να καλύπτει την ημερομηνία υποβολής της αίτησης.
2. Ασφαλιστική ενημερότητα σε ισχύ, που να καλύπτει την ημερομηνία υποβολής της αίτησης.
3. Πιστοποιητικό μη πτώχευσης και μη υποβολής αίτησης για πτώχευση.
4. Πιστοποιητικό μη θέσης σε αναγκαστική διαχείριση και μη υποβολής αίτησης για θέση σε αναγκαστική διαχείριση.
5. Υπεύθυνη δήλωση του Ν. 1599/86 στην οποία ο ενδιαφερόμενος θα δηλώνει, ότι :

Δεν έχει διαπράξει σοβαρό επαγγελματικό παράπτωμα ή παράπτωμα που θίγει τους κανόνες της Κοινής Αλιευτικής Πολιτικής της ΕΕ και δεν έχει καταδικαστεί για αδίκημα σχετικό με την επαγγελματική του διαγωγή η οποία έχει ισχύ δεδικασμένου, σύμφωνα με το άρθρο 10 του Καν. (ΕΕ) 508/2014 του ΕΤΘΑ και τον κατ΄ εξουσιοδότηση Καν(ΕΕ)288/2015. Συγκεκριμένα:

1. Δεν έχει διαπράξει σοβαρή παράβαση βάσει του άρθρου 42 του κανονισμού (ΕΚ) αριθμ. 1005/2008 του Συμβουλίου ή του άρθρου 90, παράγραφος 1 του κανονισμού (ΕΚ) 1224/2009.
2. Δεν έχει συμμετάσχει στην εκμετάλλευση, τη διαχείριση ή την ιδιοκτησία αλιευτικών σκαφών που περιλαμβάνονται στον κατάλογο σκαφών ΠΛΑ αλιείας της Ένωσης, όπως ορίζεται στο άρθρο 40 παράγραφος 3 του κανονισμού (ΕΚ) αριθμ. 1005/2008 ή σκαφών που φέρουν τη σημαία χωρών οι οποίες έχουν χαρακτηρισθεί ως μη συνεργαζόμενες τρίτες χώρες κατά το άρθρο 33 του ίδιου κανονισμού.
3. Δεν έχει διαπράξει οποιοδήποτε από τα αδικήματα που ορίζονται στα άρθρα 3 & 4 της οδηγίας 2008/99/ΕΚ του Ευρωπαϊκού Κοινοβουλίου και του Συμβουλίου.
4. Δεν έχει διαπράξει σοβαρές παραβάσεις των κανόνων της ΚΑλΠ οι οποίες έχουν λάβει το χαρακτηρισμό αυτό σε άλλες νομοθετικές πράξεις του Ευρωπαϊκού Κοινοβουλίου και του Συμβουλίου.
5. Υπεύθυνη δήλωση του Ν.1599/86 στην οποία ο ενδιαφερόμενος θα δηλώνει:
* ότι το ίδιο αντικείμενο της επένδυσης δεν έχει προταθεί ή οριστικά υπαχθεί για ενίσχυση – επιχορήγηση σε αναπτυξιακό νόμο ή σε άλλο Επιχειρησιακό Πρόγραμμα.
* ότι έχει παρέλθει η 5ετία, (μακροχρόνιες δεσμεύσεις), στην περίπτωση που προτείνονται δαπάνες που έχουν χρηματοδοτηθεί στα πλαίσια του ΕΠΑΛ 2007-2013.
* ότι η λειτουργία της επένδυσης θα συνάδει με τις υποχρεώσεις που απορρέουν από την εφαρμογή των Κοινοτικών και Εθνικών διατάξεων, (Κ.Αλ.Π., ΚΟΑ, ΠΛΑ ΑΛΙΕΙΑ, Σύστημα Ελέγχου Αλιευτικών Προϊόντων, κλπ). που αφορούν στη διακίνηση, εμπορία, ιχνηλασιμότητα των προϊόντων, την πρόληψη, αποτροπή και εξάλειψη της ΠΛΑ ΑΛΙΕΙΑΣ και τη μέριμνα για την ενημέρωση του καταναλωτή.
* τον απαιτούμενο χρόνο για την ολοκλήρωση των εργασιών της πράξης, (ημερομηνία έναρξης και λήξης των εργασιών).
* τον τρόπο και τη διαδικασία κάλυψης της Ιδίας Συμμετοχής.
1. Υπεύθυνη δήλωση του Ν. 1599/86 στην οποία ο ενδιαφερόμενος θα δηλώνει :

«η επιχείρηση δεν έχει λάβει ενίσχυση διάσωσης ή αναδιάρθρωσης ή η επιχείρηση έχει λάβει ενίσχυση διάσωσης αλλά έχει αποπληρώσει το δάνειο και έχει λύσει τη σύμβαση εγγύησης ή η επιχείρηση έχει λάβει ενίσχυση αναδιάρθρωσης η οποία έχει ολοκληρωθεί».

1. Σε περίπτωση δανειοδότησης:
* έγγραφο τραπεζικού ή άλλου χρηματοπιστωτικού Ιδρύματος για το θετικό ενδιαφέρον του για χορήγηση δανείου στο οποίο θα αναφέρονται:
* το ύψος του δανείου, το συνολικό κόστος και το είδος της πράξης για την οποία χορηγείται το δάνειο,
* η διάρκεια του δανείου,
* το επιτόκιο,
* η περίοδος χάριτος,
1. Αποδεικτικά στοιχεία που να πιστοποιούν τη δυνατότητα του φορέα να καταβάλει τη συμμετοχή του στην επένδυση με ίδια κεφάλαια. Η δυνατότητα διάθεσης των ιδίων κεφαλαίων τεκμηριώνεται από την ύπαρξη διαθέσιμων ρευστών, χρεογράφων ή τίτλων ή άλλου είδους περιουσιακών στοιχείων ευκόλως ρευστοποιήσιμων στα χρονικά πλαίσια υλοποίησης της επένδυσης και – σε περίπτωση νομικού προσώπου απόφαση της Γενικής Συνέλευσης των εταίρων για την κάλυψη της ιδίας συμμετοχής σύμφωνα με τα προβλεπόμενα μετά την ένταξη της πράξης, σύμφωνα με το παράρτημα (5).
2. Τεχνική Έκθεση του φορέα, που θα περιλαμβάνει μεταξύ των άλλων :

- αναλυτική περιγραφή της Πράξης από την οποία θα προκύπτει και ο αναγκαίος εξοπλισμός ή / και οι απαιτούμενες εργασίες, καθώς και ότι το αποτέλεσμά τους, δεν θα αυξήσει την δυνατότητα του αλιευτικού σκάφους για αλίευση.

- αναλυτικό προϋπολογισμό κατά διακριτά τμήματα δαπανών,

- χρονοδιάγραμμα υλοποίησης της Πράξης

1. Προσφορές αναλυτικές υπογεγραμμένες από τον κατασκευαστή ή τον προμηθευτή (μηχανήματα, εξοπλισμοί, εργασίες, κλπ) με αντίστοιχες προμετρήσεις, οι οποίες θα αποτελούν τη βάση για την κατάρτιση του προϋπολογισμού (χωρίς Φ.Π.Α.), συνοδευόμενες από συγκεντρωτικό πίνακα και αντίστοιχα προσπέκτους (μηχανήματα, εξοπλισμοί).

**Άρθρο 12**

**Όργανα αξιολόγησης αιτήσεων χρηματοδότησης**

Η αξιολόγηση των αιτήσεων χρηματοδότησης πραγματοποιείται μέσω του ΠΣΚΕ, από στελέχη της αρμόδιας Μονάδας της Ειδικής Υπηρεσίας Διαχείρισης ΕΠΑΛΘ.

Εφόσον κρίνεται αναγκαίο η Ειδική Υπηρεσία Διαχείρισης ΕΠΑΛΘ, δύναται να αναθέτει την αξιολόγηση των αιτήσεων χρηματοδότησης σε αξιολογητές εγκεκριμένου Μητρώου αξιολογητών.

###

### **Άρθρο 13**

**Κριτήρια αξιολόγησης – Διαδικασία αξιολόγησης**

# Η διαδικασία ελέγχου πληρότητας, αξιολόγησης και επιλογής των πράξεων περιλαμβάνει τα εξής στάδια :

**1ο Στάδιο : Έλεγχος πληρότητας στοιχείων της επενδυτικής πρότασης**

Ο έλεγχος πληρότητας των υποβληθέντων στοιχείων της αίτησης χρηματοδότησης πραγματοποιείται με βάση το τυποποιημένο ερωτηματολόγιο «Λίστα Εξέτασης Πληρότητας Στοιχείων Επενδυτικής Πρότασης», (Υπόδειγμα 2)

Κατά τον έλεγχο πληρότητας και εφόσον κριθεί αναγκαίο, η Ειδική Υπηρεσία Διαχείρισης ΕΠΑΛΘ δύναται να ζητήσει από τον αιτούντα την υποβολή διευκρινήσεων ή/και συμπληρωματικών στοιχείων. Οι διευκρινήσεις ή/και τα συμπληρωματικά στοιχεία οφείλεται να υποβληθούν από τον αιτούντα, εντός δέκα (10) ημερολογιακών ημερών από την ημερομηνία παραλαβής του σχετικού εγγράφου της Υπηρεσίας. Με την υποβολή τους, η Αίτηση ελέγχεται εκ νέου ως προς την πληρότητά της. Εάν παρέλθει η προθεσμία που έχει χορηγηθεί και δεν υποβληθούν τα πρόσθετα ζητηθέντα στοιχεία η αίτηση ακυρώνεται οριστικά και ενημερώνεται αρμοδίως ο φορέας μέσω του ΠΣΚΕ.

**2ο Στάδιο : Αξιολόγηση της αίτησης Χρηματοδότησης**

Για τις αιτήσεις που κρίνονται πλήρεις, η Ειδική Υπηρεσία Διαχείρισης ΕΠΑΛΘ προβαίνει, σε αξιολόγηση και βαθμολόγηση αυτών με βάση τα Κριτήρια Επιλογής Πράξεων, όπως αυτά εγκρίνονται και ισχύουν από την Επιτροπή Παρακολούθησης και εξειδικεύονται στην παρούσα σύμφωνα με τα αναφερόμενα στο Παράρτημα 1 και τους συνημμένους πίνακες κριτηρίων (Α, Β, Γ).

Η αξιολόγηση των αιτήσεων είναι συγκριτική και θα περιλαμβάνει το μέγιστο τέσσερις (4) ετήσιους κύκλους αξιολόγησης. Οι σχετικές λεπτομέρειες θα καθορίζονται στην Πρόσκληση του Γενικού Γραμματέα Αγροτικής Πολιτικής & Διαχείρισης Κοινοτικών Πόρων.

Κατά τη διαδικασία αξιολόγησης της αίτησης, εφόσον κριθεί αναγκαίο η ΕΥΔ ΕΠΑΛΘ δύναται να ζητήσει την υποβολή συμπληρωματικών στοιχείων, τόσο από τον αιτούντα της ενίσχυσης, όσο και από την κατά τόπο αρμόδια Υπηρεσία Αλιείας. Τα απαιτούμενα συμπληρωματικά στοιχεία θα πρέπει να υποβληθούν εντός δεκαπέντε (15) ημερολογιακών ημερών από την ημερομηνία παραλαβής του σχετικού εγγράφου της Υπηρεσίας. Με την υποβολή των συμπληρωματικών στοιχείων, η αίτηση αξιολογείται και βαθμολογείται ως προς τα κριτήρια επιλογής πράξεων. Εάν παρέλθει η προθεσμία που έχει χορηγηθεί και δεν υποβληθούν τα πρόσθετα ζητηθέντα στοιχεία, η αίτηση ακυρώνεται οριστικά.

Με την ολοκλήρωση της διαδικασίας αξιολόγησης και βαθμολόγησης του συνόλου των αιτήσεων που έχουν υποβληθεί κατά τη χρονική περίοδο του «κύκλου αξιολόγησης» και σύμφωνα με την πρόσκληση υποβολής αιτήσεων του Γενικού Γραμματέα Αγροτικής Πολιτικής και Διαχείρισης Κοινοτικών Πόρων και με βάση τα αποτελέσματα της αξιολόγησης, παράγεται από το ΠΣΚΕ Πίνακας κατάταξης αποτελεσμάτων αξιολόγησης με φθίνουσα σειρά βαθμολόγησης, καθώς και πίνακας με όλες τις μη παραδεκτές αιτήσεις χρηματοδότησης.

Οι αιτήσεις που χρηματοδοτούνται προκύπτουν με βάση τη σειρά κατάταξης στην κατάσταση αποτελεσμάτων αξιολόγησης των θετικά αξιολογημένων αιτήσεων και μέχρι την εξάντληση του αντίστοιχου προϋπολογισμού της Πρόσκλησης.

Συνεπώς, με την ολοκλήρωση της διαδικασίας αξιολόγησης παράγονται οι ακόλουθοι προσωρινοί πίνακες, οι οποίοι οριστικοποιούνται με την ολοκλήρωση εξέτασης των ενστάσεων εκ μέρους των δυνητικών δικαιούχων επί του αποτελέσματος της αξιολόγησης :

* Πίνακας εγκεκριμένων αιτήσεων.
* Πίνακας εγκεκριμένων αιτήσεων μη ενισχυόμενων, λόγω εξάντλησης του προϋπολογισμού της Πρόσκλησης.
* Πίνακας απορριφθεισών αιτήσεων, λόγω αρνητικής αξιολόγησης.

Η Ειδική Υπηρεσία Διαχείρισης ΕΠΑΛΘ έχει την ευθύνη αρχειοθέτησης όλων των στοιχείων της αξιολόγησης των επενδυτικών προτάσεων.

Η συνολική διαδικασία της αξιολόγησης των αιτήσεων, (α' στάδιο έλεγχος πληρότητας στοιχείων της επενδυτικής πρότασης και β' στάδιο αξιολόγησης της αίτησης χρηματοδότησης μέχρι την παραγωγή των προσωρινών πινάκων κατάταξης), θα πρέπει να ολοκληρώνεται σε **60 ημέρες** από την ημερομηνία λήξης υποβολής αιτήσεων κάθε κύκλου αξιολόγησης :

### **Άρθρο 14**

### **Έγκριση χρηματοδότησης**

Με την ολοκλήρωση της αξιολόγησης των αιτήσεων χρηματοδότησης, ο προϊστάμενος της Ειδικής Υπηρεσίας Διαχείρισης ΕΠΑΛΘ, εισηγείται αρμοδίως στο Γενικό Γραμματέα Αγροτικής Πολιτικής και Διαχείρισης Κοινοτικών Πόρων επί των αποτελεσμάτων της αξιολόγησης και εκδίδεται η σχετική απόφαση έγκρισης χρηματοδότησης των Πράξεων.

Στη συνέχεια ενημερώνονται οι δυνητικοί δικαιούχοι των αιτήσεων χρηματοδότησης για τα αποτελέσματα της αξιολόγησης και δίνεται προθεσμία δέκα (10) ημερολογιακών ημερών για την αποδοχή ή όχι των αποτελεσμάτων αξιολόγησης. Η αποδοχή πραγματοποιείται με την αποστολή Υπεύθυνης Δήλωσης του Ν. 1599/86 στην Ειδική Υπηρεσία Διαχείρισης ΕΠΑΛΘ.

**Άρθρο 15**

**Διαδικασία ενστάσεων**

Στην περίπτωση αντιρρήσεων επί του αποτελέσματος αξιολόγησης, δίνεται η δυνατότητα υποβολής ένστασης εκ μέρους του φορέα της πράξης, στην ΕΥΔ ΕΠΑΛΘ εντός αποκλειστικής προθεσμίας επτά (7) εργάσιμων ημερών, από την ημερομηνία γνωστοποίησης των αποτελεσμάτων αξιολόγησης.

Οι ενστάσεις εξετάζονται από την ΕΥΔ ΕΠΑΛΘ. η οποία θα πρέπει να ολοκληρώσει τις εν λόγω διαδικασίες εντός δεκαπέντε (15) εργάσιμων ημερών, για το σύνολο των υποβληθέντων ενστάσεων, από την ημερομηνία λήξης της προθεσμίας υποβολής τους.

Με την ολοκλήρωση της διαδικασίας, εκδίδεται σχετική απόφαση του Γενικού Γραμματέα Αγροτικής Πολιτικής και Διαχείρισης Κοινοτικών Πόρων επί του αποτελέσματος εξέτασης των ενστάσεων και ενημερώνονται αρμοδίως οι ενιστάμενοι με επαρκή και τεκμηριωμένη αιτιολόγηση του αποτελέσματος της εξέτασης των ενστάσεων.

**Άρθρο 16**

**Απόφαση ένταξης – Απόφαση χρηματοδότησης μεμονωμένης πράξης**

Με την έγκριση των αποτελεσμάτων της διαδικασίας αξιολόγησης και των αποτελεσμάτων εξέτασης των ενστάσεων, οριστικοποιούνται από την Ειδική Υπηρεσία Διαχείρισης ΕΠΑΛΘ στο ΠΣΚΕ τα στοιχεία των εγκεκριμένων αιτήσεων, δημιουργούνται στο ΟΠΣ τα αντίστοιχα Τεχνικά Δελτία Πράξης, αποδίδονται οι σχετικού κωδικοί MIS και εκδίδεται η Απόφαση Ένταξης Πράξεων του Γενικού Γραμματέα Αγροτικής Πολιτικής και Διαχείρισης Κοινοτικών Πόρων, μετά από εισήγηση του προϊσταμένου της ΕΥΔ, με τους οριστικούς πλέον πίνακας κατάταξης, για το σύνολο των εγκεκριμένων προτάσεων, η οποία αναρτάται και δημοσιεύεται στη "Διαύγεια" μέσω του ΟΠΣ. Οι δικαιούχοι ενημερώνονται μέσω του ΠΣΚΕ.

Μετά τη δημοσίευση της Απόφασης Ένταξης Πράξεων στη "Διαύγεια", ο δικαιούχος υποχρεούται σε προθεσμία είκοσι (20) ημερολογιακών ημερών να αποστείλει στην Ειδική Υπηρεσία Διαχείρισης ΕΠΑΛΘ :

- τη σύμβαση δανείου με την Τράπεζα (εφόσον απαιτείτε) και

- τον ειδικό τραπεζικό λογαριασμό με τοποθετημένο ποσό ύψους

-τουλάχιστο του 50% του συνολικού επιλέξιμου προϋπολογισμού της πράξης, για την κάλυψη της ιδίας συμμετοχής, για συνολικό επιλέξιμο προϋπολογισμό πράξης από 2.000 ΕΥΡΩ έως και 5.000 ΕΥΡΩ.

-τουλάχιστο του 30% του συνολικού επιλέξιμου προϋπολογισμού της πράξης, για την κάλυψη της ιδίας συμμετοχής για συνολικό επιλέξιμο προϋπολογισμό πράξης πάνω από 5.000 ΕΥΡΩ έως και 50.000 ΕΥΡΩ.

-τουλάχιστο του 25% του συνολικού επιλέξιμου προϋπολογισμού της πράξης, για την κάλυψη της ιδίας συμμετοχής για συνολικό επιλέξιμο προϋπολογισμό πράξης πάνω από 50.000 ΕΥΡΩ.

**Από τις ανωτέρω περιπτώσεις, εξαιρούνται οι πράξεις που θα υλοποιηθούν στα απομακρυσμένα Ελληνικά νησιά ή αφορούν τη μικρή παράκτια αλιεία. Σε αυτές τις περιπτώσεις ο ειδικός τραπεζικός λογαριασμός ή το δάνειο που θα κατατεθεί, θα πρέπει να περιλαμβάνει ποσό ύψους τουλάχιστο του 15% του συνολικού επιλέξιμου προϋπολογισμού της πράξης στην περίπτωση των Απομακρυσμένων ελληνικών νησιών ή τουλάχιστο του 20% του συνολικού επιλέξιμου προϋπολογισμού στην περίπτωση των σκαφών της παράκτιας αλιείας.**

Τα ανωτέρω θεωρούνται απαραίτητα για την έκδοση της Απόφασης Χρηματοδότησης για κάθε μεμονωμένη Πράξη. Στην περίπτωση ενστάσεων επί των αποτελεσμάτων της αξιολόγησης, η ανωτέρω προθεσμία, άρχεται από την ημερομηνία ενημέρωσης του δικαιούχου επί των αποτελεσμάτων της εξέτασης της ένστασης.

Η Απόφαση Χρηματοδότησης διαβιβάζεται στο δικαιούχο της πράξης με συστημένη επιστολή.

Ο δικαιούχος με την παραλαβή της απόφασης χρηματοδότησης πράξης, οφείλει να αποστείλει στην ΕΥΔ, εντός δέκα (10) ημερολογιακών ημερών από την ημερομηνία παραλαβής της απόφασης, υπεύθυνη δήλωση, (Υπόδειγμα ...), στην οποία θα δηλώνει ότι συμφωνεί και αποδέχεται τους όρους και τις δεσμεύσεις αυτής, τόσο για την εκτέλεση της πράξης, όσο και για τις μακροχρόνιες υποχρεώσεις του μετά την ολοκλήρωση υλοποίησής της.

### **Άρθρο 17**

### **Έναρξη εργασιών - Διαδικασία υλοποίησης**

1. Έναρξη εργασιών μπορεί να γίνει, με ευθύνη του φορέα, μετά την ημερομηνία υποβολής της αίτησης χρηματοδότησης από τον ενδιαφερόμενο στο ΠΣΚΕ.
2. Δαπάνες που πραγματοποιήθηκαν πριν από την ημερομηνία της προηγούμενης παραγράφου δεν είναι επιλέξιμες και δεν υπολογίζονται για το κόστος, ανεξαρτήτως αν έχουν εξοφληθεί ή όχι κατά την ημερομηνία υποβολής της επενδυτικής πρότασης. Εξαίρεση αποτελούν οι δαπάνες Δαπάνες που **πραγματοποιήθηκαν από 23.10.2015 (ημερομηνία έγκρισης του Επιχειρησιακού Προγράμματος Αλιείας & Θάλασσας)**, εφόσον διαπιστώνεται η εξόφληση τους.
3. Η καταβολή των οικονομικών ενισχύσεων γίνεται **σε μία (1) δόση** και ο χρόνος καταβολής ορίζεται στην Απόφαση Χρηματοδότησης μεμονωμένης πράξης για συνολικό επιλέξιμο προϋπολογισμό πράξης από 2.000 ΕΥΡΩ έως και 5.000 ΕΥΡΩ.
4. Η καταβολή των οικονομικών ενισχύσεων γίνεται **από μία (1) έως δύο (2) δόσεις** και ο χρόνος καταβολής ορίζεται στην Απόφαση Χρηματοδότησης μεμονωμένης πράξης. Σε κάθε περίπτωση, το ποσό κάθε αιτήματος πληρωμής δεν μπορεί να είναι **μικρότερο του 30%** του συνολικού επιλέξιμου προϋπολογισμού της πράξης εκτός απρόβλεπτων και τεχνικών εξόδων, (μερικό σύνολο προϋπολογισμού πράξης) για συνολικό επιλέξιμο προϋπολογισμό πράξης πάνω από 5.000 ΕΥΡΩ έως και 50.000 ΕΥΡΩ.
5. Η καταβολή των οικονομικών ενισχύσεων γίνεται **από μία (1) έως τρείς (3) δόσεις** και ο χρόνος καταβολής ορίζεται στην Απόφαση Χρηματοδότησης μεμονωμένης πράξης. Σε κάθε περίπτωση, το ποσό κάθε αιτήματος πληρωμής δεν μπορεί να είναι **μικρότερο του 25%** του συνολικού επιλέξιμου προϋπολογισμού της πράξης εκτός απρόβλεπτων και τεχνικών εξόδων, (μερικό σύνολο προϋπολογισμού πράξης) για συνολικό επιλέξιμο προϋπολογισμό πράξης πάνω από 50.000 ΕΥΡΩ.

### **Άρθρο 18**

### **Εξόφληση δαπανών υλοποίησης της πράξης**

Ο τρόπος εξόφλησης των τιμολογίων, (αγοράς αγαθών ή λήψης υπηρεσιών), από το δικαιούχο διέπεται, σε κάθε περίπτωση, από τις ισχύουσες κατά το χρόνο εξόφλησης διατάξεις της φορολογικής νομοθεσίας.

Δεν επιτρέπεται η εξόφληση τιμολογίων για αγορές αγαθών και υπηρεσιών, από τους δικαιούχους των ενισχύσεων, με επιταγές τρίτων.

Εξόφληση με μεταχρονολογημένες επιταγές γίνεται δεκτή, εφόσον αυτή έχει πραγματοποιηθεί κατά την πιστοποίηση του φυσικού και οικονομικού αντικειμένου από το Όργανο Επιτόπιας Επαλήθευσης και εντός του εγκεκριμένου χρονοδιαγράμματος υλοποίησης της πράξης.

### **Άρθρο 19**

### **Παρακολούθηση πράξεων – Επαληθεύσεις και Πιστοποιήσεις**

1. Η παρακολούθηση της υλοποίησης των πράξεων, γίνεται από την Ειδική Υπηρεσία Διαχείρισης Επιχειρησιακού Προγράμματος Αλιείας & Θάλασσας, τις κατά τόπους Υπηρεσίες Αλιείας των Περιφερειακών Ενοτήτων και από τα Όργανα Επιτόπιας Επαλήθευσης (Ο.Ε.Ε), τα οποία λειτουργούν ως όργανα της Ειδικής Υπηρεσίας Διαχείρισης Επιχειρησιακού Προγράμματος Αλιείας & Θάλασσας.
2. Το Όργανο Επιτόπιας Επαλήθευσης (Ο.Ε.Ε.) συγκροτείται μετά την ημερομηνία δημοσίευσης της παρούσας στην Εφημερίδα της Κυβέρνησης με μέριμνα της κατά τόπο Υπηρεσίας Αλιείας της αντίστοιχης Περιφερειακής Ενότητας με απόφαση του οικείου αιρετού Περιφερειάρχη και λειτουργεί για το σύνολο των εγκεκριμένων πράξεων σε χωρικό επίπεδο αρμοδιότητας για πράξεις που ολοκληρώνουν το φυσικό αντικείμενο εντός χωρικής αρμοδιότητας.
3. Στη σύνθεση του Ο.Ε.Ε. που αποτελείται από τρία τουλάχιστον μέλη, μετέχουν υπάλληλοι με τις παρακάτω ειδικότητες, με ισάριθμα αναπληρωματικά μέλη:

α. Ιχθυολόγος ΠΕ ή Ιχθυολόγος ΤΕ ή Γεωτεχνικός άλλου κλάδου σε περίπτωση έλλειψης αυτών.

β. Οικονομικός των κλάδων ΠΕ10 ή ΤΕ6 ή ΔΕ4.

γ. Ναυπηγός και κατά περίπτωση και ενδεικτικά, Πολιτικός Μηχανικός, Μηχανολόγος.

δ. Εκπρόσωπος αρμόδιας Λιμενικής Αρχής.

δ. Οποιασδήποτε άλλης ειδικότητας, εφόσον κρίνεται αναγκαίο λόγω της φύσης και των απαιτήσεων της επαληθευόμενης πράξης ή λόγω αντικειμενικών δυσκολιών της διοίκησης που προκύπτουν από σοβαρές ελλείψεις και υποστελέχωση των Υπηρεσιών.

ε. Στη σύνθεση του Ο.Ε.Ε. δύναται να συμμετέχει στέλεχος της αρμόδιας Αποκεντρωμένης Διοίκησης, μετά από σύμφωνη γνώμη του Συντονιστή της.

Ρόλος συντονιστή ανατίθεται στον Ιχθυολόγο ή στον υπάλληλο Γεωτεχνικού κλάδου.

Η επιτόπια επαλήθευση – πιστοποίηση πραγματοποιείται, μετά από αίτηση επαλήθευσης − πληρωμής του δικαιούχου, στον τόπο υλοποίησης του φυσικού αντικειμένου, σύμφωνα με τα αναφερόμενα της **παρ. 1 του άρθρου 14** της παρούσας και μπορεί να συνίσταται στην πιστοποίηση μέρους ή του συνόλου του φυσικού και οικονομικού αντικειμένου της ενίσχυσης, σύμφωνα µε τους όρους που περιλαμβάνονται στην Απόφαση Χρηματοδότησης Πράξης.

1. Το Ο.Ε.Ε. οφείλει εντός 30 ημερολογιακών ημερών από την ημερομηνία υποβολής του αιτήματος επαλήθευσης του δικαιούχου να συντάξει την Έκθεση Επαλήθευσης – Πιστοποίησης της εξεταζόμενης Πράξης. Εφόσον κριθεί αναγκαίο, το Ο.Ε.Ε. δύναται να ζητήσει εγγράφως την υποβολή συμπληρωματικών στοιχείων από το δικαιούχο, τα οποία πρέπει να υποβληθούν εντός δεκαπέντε (15) ημερολογιακών ημερών από την ημερομηνία παραλαβής του σχετικού εγγράφου. Τα στοιχεία της Έκθεσης Επαλήθευσης καταχωρούνται στο ΠΣΚΕ, με ευθύνη του συντονιστή του Ο.Ε.Ε..
2. Το κόστος της επιτόπιας επαλήθευσης των πράξεων από τα Ο.Ε.Ε., αποτελεί δαπάνη του προγράμματος στα πλαίσια της Τεχνικής Βοήθειας του Επιχειρησιακού Προγράμματος Αλιείας & Θάλασσας 2014 − 2020.
3. Με απόφαση του Γενικού Γραμματέα Αγροτικής Πολιτικής και Διαχείρισης Κοινοτικών Πόρων, μετά από πρόταση της Ειδικής Υπηρεσίας Διαχείρισης Ε.Π. ΑΛΙΕΙΑΣ & ΘΑΛΑΣΣΑΣ συγκροτείται, Επιτροπή Εξέτασης Ενστάσεων και Αντιρρήσεων (ΕΕΕΑ) των δικαιούχων σε περιπτώσεις διαφωνίας/ένστασης επί της Έκθεσης Επαλήθευσης - Πιστοποίησης του Ο.Ε.Ε. ή/και της οριστικής Έκθεσης Επαλήθευσης - Πιστοποίησης δαπανών εκ μέρους της Ειδικής Υπηρεσίας Διαχείρισης ΕΠΑΛΘ.

Οι ανωτέρω διαφωνίες/ενστάσεις εξετάζονται από την ΕΕΕΑ εντός είκοσι (20) ημερολογιακών ημερών από την υποβολή του αιτήματος στην ΕΥΔ ΕΠΑΛΘ.

Η ΕΕΕΑ εφόσον κρίνει αναγκαίο για την καλύτερη εξυπηρέτηση του έργου της, δύναται να προβεί σε επιτόπια επαλήθευση προκειμένου να διαμορφώσει πιο αντικειμενική και ολοκληρωμένη άποψη για την εξέταση του αιτήματος.

Με την ολοκλήρωση των εργασιών της ΕΕΕΑ, συντάσσεται σχετικό πρακτικό της Επιτροπής το οποίο διαβιβάζεται στην αρμόδια μονάδα της ΕΥΔ ΕΠΑΛΘ και εκδίδεται η σχετική απόφαση του προϊσταμένου της ΕΥΔ ΕΠΑΛΘ η οποία αποστέλλεται στο δικαιούχο προς ενημέρωση. Εφόσον από το πόρισμα της Επιτροπής, προκύπτει μερική ή ολική ικανοποίηση της διαφωνίας/ένστασης, γίνεται η σχετική διόρθωση στο ΠΣΚΕ της οριστικής επαλήθευσης του αιτήματος πληρωμής.

1. Με βάση την Έκθεση Επαλήθευσης – Πιστοποίησης και μετά από έλεγχο των δικαιολογητικών, η Ειδική Υπηρεσία Διαχείρισης Ε.Π. ΑΛΙΕΙΑΣ & ΘΑΛΑΣΣΑΣ προβαίνει, εντός 20 ημερολογιακών ημερών από την παραλαβή του φακέλου αιτήματος πληρωμής, στην εξέταση του αιτήματος και στην οριστικοποίηση της Έκθεσης Επαλήθευσης μέρους/του συνόλου των εργασιών της Πράξης, με την οποία ορίζεται το καταβλητέο ποσό της δημόσιας οικονομικής ενίσχυσης που αντιστοιχεί στο μέρος των εργασιών που έχουν επαληθευτεί – πιστοποιηθεί.
2. Τα στοιχεία της οριστικοποιημένης Έκθεσης Επαλήθευσης καταχωρούνται στο ΠΣΚΕ. Ενημερώνεται εγγράφως ο δικαιούχος για τα αποτελέσματα της επαλήθευσης, στον οποίο παρέχεται το δικαίωμα εντός δέκα (10) ημερολογιακών ημερών να υποβάλλει τις αντιρρήσεις του ή την ένστασή του στην Ειδική Υπηρεσία Διαχείρισης ΕΠΑΛΘ επί των αποτελεσμάτων επαλήθευσης του αιτήματος πληρωμής.

### **Άρθρο 20**

### **Καταβολή ενίσχυσης**

Με την οριστικοποίηση των δεδομένων της Έκθεσης Επαλήθευσης του αιτήματος πληρωμής στο ΠΣΚΕ και ΟΠΣ, ακολουθείται η θεσμοθετημένη διαδικασία καταβολής της ενίσχυσης στο δικαιούχο.

Η συνολική διαδρομή της διαδικασίας πληρωμής, από την αίτηση πληρωμής του δικαιούχου έως και την καταβολή της ενίσχυσης στον δικαιούχο δεν θα πρέπει να υπερβαίνει τις 90 ημερολογιακές ημέρες.

# Άρθρο 21

# Περιεχόμενο Φακέλου Αιτήματος Επαλήθευσης – Πληρωμής

1. Τα δικαιολογητικά που συνοδεύουν το αίτημα επαλήθευσης – πληρωμής περιλαμβάνουν:
2. Αντίγραφο του αποδεικτικού της ηλεκτρονικής κατάθεσης αίτησης επαλήθευσης – πληρωμής στο ΠΣΚΕ, όπου αναγράφεται και η ακριβής ημερομηνία υποβολής της.
3. Αντίγραφα εξοφλημένων τιμολογίων και λοιπών νόμιμων παραστατικών εγγράφων ή εγγράφων ισοδύναμης αποδεικτικής ισχύος (σύμφωνα με τις ισχύουσες διατάξεις), που εκδόθηκαν σύμφωνα με τις διατάξεις του Κώδικα Απεικόνισης Συναλλαγών (Κ.Α.Σ.) στο οποίο θα αναφέρεται το όνομα του δικαιούχου/δικαιούχων της πράξης καθώς και η επωνυμία του σκάφους. Οι αγορές αφορούν καινούργια και όχι μεταχειρισμένα υλικά. Σε περίπτωση που ο πωλητής ή κατασκευαστής και ο αγοραστής δεν εμπίπτουν στις διατάξεις του Κ.Α.Σ. αντίγραφο εξοφλητικής απόδειξης νόμιμα χαρτοσημασμένης και θεωρημένης από την αρμόδια Δ.Ο.Υ. Η εξόφληση των τιμολογίων και λοιπών νόμιμων παραστατικών εγγράφων ή εγγράφων ισοδύναμης αποδεικτικής ισχύος, (σύμφωνα με τις ισχύουσες διατάξεις), να συνοδεύεται από τα παραστατικά πληρωμής του Χρηματοπιστωτικού Ιδρύματος, (εντολή είσπραξης / πληρωμής ή αποδεικτικά τραπεζικής συναλλαγής μέσω internet). Τα παραπάνω θα συνοδεύονται από φωτογραφικό υλικό των μόνιμων κατασκευών και λίστα με τα serial numbers των μηχανημάτων και του εξοπλισμού.
4. Τιμολόγιο εξωτερικού, (επίσημα μεταφρασμένο στην Ελληνική), προκειμένου για προμήθεια που έγινε απ’ ευθείας από το εξωτερικό στο όνομα του δικαιούχου με αντίγραφο της σχετικής άδειας παράδοσης εκτελωνισθέντων ειδών (για χώρες εκτός Ε.Ε.).
5. Παραστατικά πληρωμής της τράπεζας, (εντολή είσπραξης / πληρωμής, κλπ), μέσω της οποίας έγινε ο διακανονισμός για το συγκεκριμένο τιμολόγιο (για χώρες εκτός Ε.Ε.).
6. Τα τιμολόγια θα πρέπει να αναφέρουν την ποσότητα του προσφερόμενου είδους καθώς και την τιμή μονάδας.
7. Στα παραστατικά πληρωμής της τράπεζας μέσω της οποίας έγινε ο διακανονισμός για τιμολόγιο εξωτερικού, θα αναφέρεται σαφώς το τιμολόγιο και το είδος του προϊόντος.
8. Σε περιπτώσεις που απαιτείται συγχρόνως και η έκδοση δελτίου αποστολής (μεταφορές υλικών), αυτό θα πρέπει να επισυνάπτεται στο αντίστοιχο τιμολόγιο (εφόσον δεν αποτελούν ενιαίο έγγραφο).
9. Υπεύθυνη δήλωση Ν. 1599/1986 του δικαιούχου στην οποία θα δηλώνεται :
* Ότι όλα τα υλικά, μηχανήματα, προμήθειες κ.λ.π. που αφορούν στην υλοποίηση της Πράξης είναι καινούργια και αμεταχείριστα.
* Ότι δεν έχει χρηματοδοτηθεί από άλλη πηγή για τις συγκεκριμένες εργασίες και εξοπλισμούς.
* Το υποκατάστημα της Τράπεζας και ο αριθμός λογαριασμού (IBAN) στον οποίο επιθυμεί να κατατεθούν οι οικονομικές ενισχύσεις.
* Ότι τα παρεχόμενα στοιχεία στο αίτημα Επαλήθευσης – Πληρωμής, είναι έγκυρα και πραγματικά
1. Βεβαίωση της τράπεζας, σε περίπτωση δανειοδότησης του Δικαιούχου, για το εκταμιευθέν ποσό του δανείου.
2. Αποδεικτικά στοιχεία από τα οποία να πιστοποιείται η διατήρηση του ειδικού τραπεζικού λογαριασμού και τα αντίστοιχα ποσά κάλυψης της ιδιωτικής συμμετοχής για την υλοποίηση της πράξης.
3. Ασφαλιστική ενημερότητα σε ισχύ την ημερομηνία υποβολής της αίτησης
4. Φορολογική ενημερότητα σε ισχύ την ημερομηνία υποβολής της αίτησης
5. Βεβαίωση ευστάθειας σκάφους, σε περίπτωση εργασιών επί του σκελετού ή υπερκατασκευών (αν απαιτείται).).
6. Πρόσφατη βεβαίωση περί µη πτώχευσης ή µη θέσης αυτής σε εκκαθάριση.
7. Έγκριση συστήματος HACCP από την αρμόδια Κτηνιατρική Υπηρεσία σε περιπτώσεις σχεδίων βελτίωσης των συνθηκών υγιεινής των αλιευμάτων.
8. Βεβαίωση της αρμόδιας Υπηρεσίας περί µη τροποποίησης του καταστατικού της επιχείρησης, ή για τις σχετικές τροποποιήσεις που πραγματοποιήθηκαν μετά την υποβολή της πρότασης.
9. Συμπληρωμένα τα υποδείγματα 3, 4 και 7.

# Άρθρο 22

# Έλεγχος των Δικαιολογητικών του Αιτήματος Επαλήθευσης – Πληρωμής

# Διαδικασία Καταβολής Ενισχύσεων

1. Ο Δικαιούχος υποβάλλει υποχρεωτικά μέσω του Πληροφοριακού Συστήματος Διαχείρισης Κρατικών Ενισχύσεων (ΠΣΚΕ) κάνοντας χρήση του Τυποποιημένου Εντύπου το αίτημα πληρωμής.
2. Ταυτόχρονα σε έντυπη μορφή υποβάλει στην κατά τόπο αρμόδια Υπηρεσία Αλιείας της Περιφερειακής Ενότητας το αίτημα επαλήθευσης-πληρωμής, σε δύο (2) αντίγραφα σε έντυπη μορφή και σε ψηφιακή μορφή (CD/DVD ROM για περιβάλλον WINDOWS, κείμενα σε MS WORD και πίνακες σε MS EXCEL) που συνοδεύεται από τα απαραίτητα δικαιολογητικά, όπως αυτά περιγράφονται στο άρθρο 21.

Ο κατατεθείς φάκελος πληρωμής, ελέγχεται για την πληρότητά του από την αρμόδια Υπηρεσία Αλιείας και προωθείται στο αρμόδιο Όργανο Επιτόπιας Επαλήθευσης (Ο.Ε.Ε.), το οποίο προβαίνει στις ακόλουθες ενέργειες:

1. Εξετάζει λεπτομερώς τα παραστατικά στοιχεία και δικαιολογητικά που προσκόμισε ο δικαιούχος, σε σχέση με τις εκτελούμενες εργασίες του επενδυτικού σχεδίου διενεργώντας επιτόπιο/ους έλεγχο/ελέγχους και πιστοποιεί τις σχετικές δαπάνες.

Ειδικότερα αρμοδιότητες του Ο.Ε.Ε. είναι:

* η πιστοποίηση του φυσικού αντικειμένου της πράξης, σύμφωνα µε τους όρους που περιλαμβάνονται στην ισχύουσα κάθε φορά Απόφαση Χρηματοδότησης της πράξης.
* η πιστοποίηση της πραγματοποίησης των δαπανών οι οποίες συμπεριλαμβάνονται στο αίτημα επαλήθευσης – πιστοποίησης δαπανών και της επιλεξιµότητάς τους µε βάση τα πρωτότυπα παραστατικά και τα λοιπά δικαιολογητικά και στοιχεία τεκμηρίωσης του δικαιούχου. Δεν γίνονται αποδεκτά παραστατικά τα οποία υποβάλλονται σε αντίγραφα λόγω απώλειας των πρωτοτύπων, εξαιρουμένων των αποδεδειγμένων περιπτώσεων ανωτέρας βίας που δεν οφείλονται σε υπαιτιότητα του δικαιούχου,
* Η διαπίστωση και επιβεβαίωση της τήρησης του όρου περί μη αύξησης της αλιευτικής ικανότητας (GT-KW) του σκάφους καθώς και περί μη αύξησης της χωρητικότητας των χώρων αποθήκευσης των αλιευμάτων ή και της δυνατότητας του σκάφους για αλίευση.
* η επιβεβαίωση της ορθότητας και ακρίβειας των αιτημάτων επαλήθευσης – πιστοποίησης δαπανών του δικαιούχου και η ακύρωση των πρωτότυπων παραστατικών εξόφλησης των δαπανών,
* η τεκμηρίωση της ύπαρξης επαρκούς διαδρομής ελέγχου,
* η διασφάλιση της τήρησης των λοιπών όρων υλοποίησης της πράξης σύμφωνα με τα προβλεπόμενα στην Απόφαση Χρηματοδότησης της πράξης.
* η τήρηση των κανόνων δημοσιότητας.
1. Το Ο.Ε.Ε. οφείλει να θεωρήσει τις πιστοποιηθείσες εργασίες και να ελέγξει τα δικαιολογητικά σε τριάντα (30) ημερολογιακές ημέρες το αργότερο από την ημερομηνία παραλαβής του Αιτήματος Επαλήθευσης – Πληρωμής του δικαιούχου. Εφόσον κριθεί αναγκαίο το Ο.Ε.Ε. δύναται να ζητήσει, μία ή περισσότερες φορές, την υποβολή συμπληρωματικών στοιχείων από το Δικαιούχο, τα οποία οφείλεται να υποβληθούν εντός δεκαπέντε (15) ημερολογιακών ημερών από την ημερομηνία παραλαβής του/των σχετικού/ών εγγράφου/ων του Ο.Ε.Ε. Μετά την παρέλευση και αυτών των προθεσμιών το Αίτημα Επαλήθευσης – Πληρωμής θεωρείται ως μη υποβληθέν και επιστρέφεται στο δικαιούχο.
2. Συντάσσει Έκθεση Επαλήθευσης – Πιστοποίησης (Υπόδειγμα 3) της εξεταζόμενης Πράξης στην οποία προσδιορίζεται το ποσοστό του εκτελεσθέντος επενδυτικού σχεδίου, σε σχέση με το συνολικά εγκεκριμένο, αναλυτικά και ανακεφαλαιωτικά κατά Έκθεση και επιβεβαιώνεται η έναρξη της παραγωγικής λειτουργίας, στην περίπτωση τελικής ή ολικής πληρωμής της πράξης και η κάλυψη των προβλεπόμενων νέων θέσεων εργασίας.

Το Υπόδειγμα 3 συνοδεύεται από πίνακα των μη επιλέξιμων δαπανών με σχετική και τεκμηριωμένη αιτιολόγηση για τη μη επιλεξιμότητά τους.

1. Συμπληρώνει τον πίνακα της αναλυτικής κατάστασης δαπανών, (Υπόδειγμα 4), προσθέτοντας σε αυτόν τρεις (3) στήλες όπου αναγράφονται τα αποτελέσματα της επαλήθευσης (ποσά δαπανών) και η αιτιολόγησή τους, (επιλέξιμα ποσά, μη επιλέξιμα ποσά και αιτιολόγηση).
2. Συμπληρώνει τη λίστα Διοικητικής και Επιτόπιας Επαλήθευσης (Υπόδειγμα 7) αιτήματος Επαλήθευσης – Πληρωμής.
3. Η Έκθεση Επαλήθευσης – Πιστοποίησης, καταχωρείται στο ΠΣΚΕ με ευθύνη του συντονιστή του Ο.Ε.Ε. και υποβάλλεται σε δύο (2) αντίγραφα, μέσω της αρμόδιας Υπηρεσίας Αλιείας, στην ΕΥΔ ΕΠ ΑΛΙΕΙΑΣ & ΘΑΛΑΣΣΑΣ με συνημμένα τα υποδείγματα 4 και 7 υπογεγραμμένα αρμοδίως και σφραγισμένα σε έντυπη μορφή και σε ψηφιακή μορφή (CD/DVD ROM για περιβάλλον WINDOWS, κείμενα σε MS WORD και πίνακες σε MS EXCEL) που συνοδεύεται από τα απαραίτητα δικαιολογητικά
4. Η ΕΥΔ ΕΠ ΑΛΙΕΙΑΣ & ΘΑΛΑΣΣΑΣ μετά από τον έλεγχο της Έκθεσης Επαλήθευσης και του οικονομικού πίνακα με τις αναλυτικές δαπάνες (Υπόδειγμα 4) οριστικοποιεί στο ΠΣΚΕ την Έκθεση Επαλήθευσης και τις επιλέξιμες δαπάνες συμπληρώνοντας στις αντίστοιχες στήλες τα επιλέξιμα τελικά ποσά δαπανών της πράξης. Με αυτό τον τρόπο βεβαιώνεται η ολοκλήρωση μέρους ή του συνόλου της πράξης και ορίζεται το καταβλητέο ποσό της δημόσιας οικονομικής ενίσχυσης που αντιστοιχεί στο μέρος των εργασιών που έχουν επαληθευτεί – πιστοποιηθεί.

Με την ως άνω οριστικοποίηση της διαδικασίας, ενημερώνεται εγγράφως ο δικαιούχος για τα αποτελέσματα της επαλήθευσης, στον οποίο παρέχεται το δικαίωμα εντός δέκα (10) ημερολογιακών ημερών να υποβάλλει τις αντιρρήσεις του ή την ένστασή του στην Ειδική Υπηρεσία Διαχείρισης ΕΠΑΛΘ επί των αποτελεσμάτων επαλήθευσης του αιτήματος πληρωμής.

Οι αντιρρήσεις και ενστάσεις των δικαιούχων επί του αποτελέσματος επαλήθευσης του αιτήματος πληρωμής εξετάζονται από το Β'/θμιο όργανο της Επιτροπής Εξέτασης Ενστάσεων & Αντιρρήσεων (ΕΕΕΑ) εντός είκοσι (20) ημερολογιακών ημερών από την υποβολή του αιτήματος στην ΕΥΔ ΕΠΑΛΘ. Η ΕΕΕΑ εφόσον κρίνει αναγκαίο για την καλύτερη εξυπηρέτηση του έργου της, δύναται να προβεί σε επιτόπια επαλήθευση προκειμένου να διαμορφώσει πιο αντικειμενική και ολοκληρωμένη άποψη για την εξέταση του αιτήματος.

Με την ολοκλήρωση των εργασιών της ΕΕΕΑ, συντάσσεται σχετικό πρακτικό της Επιτροπής το οποίο διαβιβάζεται στην αρμόδια μονάδα της ΕΥΔ ΕΠΑΛΘ και εκδίδεται η σχετική απόφαση του προϊσταμένου της ΕΥΔ ΕΠΑΛΘ η οποία αποστέλλεται στο δικαιούχο προς ενημέρωση. Εφόσον από το πόρισμα της Επιτροπής, προκύπτει μερική ή ολική ικανοποίηση της ένστασης, γίνεται η σχετική διόρθωση στο ΠΣΚΕ της οριστικής επαλήθευσης του αιτήματος πληρωμής.

1. Για τον προσδιορισμό, από την ΕΥΔ ΕΠ ΑΛΙΕΙΑΣ & ΘΑΛΑΣΣΑΣ, του καταβλητέου ποσού της Δημόσιας Δαπάνης που αντιστοιχεί στο μέρος των εργασιών που έχουν επαληθευθεί-πιστοποιηθεί, τηρούνται τα εξής:
2. Οι επιλέξιμες δαπάνες υπολογίζονται αφού αφαιρεθούν από τις πραγματοποιηθείσες:
* Οι δαπάνες των μη επιλέξιμων εργασιών – προμηθειών.
* Οι υπερβάσεις κόστους των επιμέρους κατηγοριών εργασιών.
1. Σε κάθε περίπτωση το τελικό ποσό πληρωμής δεν μπορεί να υπερβεί το συνολικό εγκεκριμένο προϋπολογισμό του επενδυτικού σχεδίου.
2. Δεν αναγνωρίζεται για ενίσχυση-χρηματοδότηση σε κανένα στάδιο, το άνοιγμα πίστωσης σε δεσμευμένο λογαριασμό σε τράπεζα για την αγορά εξοπλισμού, επειδή δεν αποτελεί καταβολή χρημάτων εκ μέρους του Δικαιούχου με βάση εξοφλημένα μέσω τράπεζας τιμολόγια εκδοθέντα για αντίστοιχη δαπάνη.
3. Με την οριστικοποίηση των δεδομένων της Έκθεσης Επαλήθευσης του αιτήματος πληρωμής στο ΠΣΚΕ και ΟΠΣ, ακολουθείται η θεσμοθετημένη διαδικασία καταβολής της ενίσχυσης στο δικαιούχο από τη Γενική Διεύθυνση Οικονομικών Υπηρεσιών του Υπουργείου Αγροτικής Ανάπτυξης και Τροφίμων.
4. Η πληρωμή πραγματοποιείται, στο ακέραιο και αποκλειστικά στον τραπεζικό λογαριασμό του αιτούντος, χωρίς κανένα ποσό να αφαιρείται, ούτε να παρακρατείται, ούτε να εισπράττεται, το οποίο θα είχε ως αποτέλεσμα τη μείωση των ποσών της δημόσιας συνεισφοράς στους Δικαιούχους. Η δημόσια ενίσχυση δεν εκχωρείται σε τρίτους.
5. Η συνολική διαδρομή της διαδικασίας πληρωμής, από την αίτηση πληρωμής του δικαιούχου έως και την καταβολή της ενίσχυσης στον δικαιούχο δεν θα πρέπει να υπερβαίνει τις 90 ημερολογιακές ημέρες.

# Άρθρο 23

# Τροποποίηση Απόφασης Χρηματοδότησης Πράξεων &

**Απόφασης Ένταξης**

**Α. Τροποποίηση Απόφασης Χρηματοδότησης**

Είναι δυνατή η τροποποίηση της Απόφασης Χρηματοδότησης της πράξης, μετά από σχετικό αίτημα του δικαιούχου, υπό την προϋπόθεση ότι, δεν επηρεάζει τον ολοκληρωμένο χαρακτήρα και τους αρχικούς στόχους της εγκεκριμένης πράξης και δεν αλλοιώνεται το αποτέλεσμα της αρχικής αξιολόγησης και της βαθμολογίας που έχει καθορίσει τη σειρά της πράξης στον πίνακα κατάταξης της απόφασης ένταξης.

Η διαδικασία που ακολουθείται είναι η εξής :

1. Για οποιαδήποτε αλλαγή/μεταβολή της ενταχθείσας πράξης, υποβάλλεται από το δικαιούχο αίτηση τροποποίησης, με τη χρήση τυποποιημένου εντύπου μέσω του ΠΣΚΕ, στην ΕΥΔ ΕΠ ΑΛΙΕΙΑΣ & ΘΑΛΑΣΣΑΣ, με συνημμένα όλα τα έγγραφα και δικαιολογητικά που το τεκμηριώνουν και κοινοποιείται στην κατά τόπο αρμόδια Υπηρεσία Αλιείας.
2. Η αίτηση τροποποίησης υποβάλλεται πριν από την έναρξη πραγματοποίησης των ενεργειών/εργασιών στις οποίες αναφέρεται. Ο Δικαιούχος με δική του ευθύνη μπορεί να προβεί σε εργασίες που περιλαμβάνονται στην προτεινόμενη τροποποίηση, προ της λήψης της απάντησης για έγκρισή της, όχι όμως πριν από την ημερομηνία καταχώρησης της σχετικής αίτησης στο ΠΣΚΕ.
3. Οι αιτήσεις τροποποίησης υποβάλλονται από το δικαιούχο εντός των ορίων του χρονοδιαγράμματος υλοποίησης της πράξης που ορίζει η Απόφαση Χρηματοδότησης της πράξης, με συνημμένα και ανάλογα με την τροποποίηση που επέρχεται στην ενταγμένη πράξη, τα ακόλουθα:
* Τεχνική έκθεση με πλήρη τεχνική και οικονομική αιτιολόγηση των προτεινομένων αλλαγών.
* Συγκριτικό πίνακα αρχικώς εγκεκριμένων και προτεινόμενων εργασιών.
* Προμετρήσεις και προσφορές για τις νέες εργασίες – εξοπλισμούς.
* Χρονοδιάγραμμα εκτέλεσης νέων εργασιών.
* Λοιπά δικαιολογητικά στοιχεία, ανάλογα με τη φύση της τροποποίησης.

Τα παραπάνω δικαιολογητικά δεν αφορούν περίπτωση τροποποίησης δικαιούχου πράξης ή νομικής μορφής αυτού ή του καταστατικού του φορέα, πλην των αδειών και εγκρίσεων .

1. Ανάλογα με τη φύση και την έκτασή τους οι τροποποιήσεις διακρίνονται στις παρακάτω κατηγορίες:
2. Τροποποιήσεις που εγκρίνονται από την ΕΥΔ ΕΠ ΑΛΙΕΙΑΣ & ΘΑΛΑΣΣΑΣ χωρίς να απαιτείται τροποποίηση της Απόφασης Χρηματοδότησης της πράξης, και αφορούν σε:
* Τροποποίηση της πράξης που συνίσταται σε καθαρά τεχνικές αλλαγές, απόλυτα αιτιολογημένες που δεν επηρεάζουν τη διαρθρωτική και οικονομική πλευρά του.
* Τεχνικές μετατροπές και γενικά τροποποιήσεις που αφορούν καθαρά τεχνικές αλλαγές εγκαταστάσεων (αλλαγή υλικών ή τρόπου / τύπου κατασκευής των εγκαταστάσεων, κλπ), απόλυτα αιτιολογημένες, χωρίς αύξηση του εγκριθέντος προϋπολογισμού και χωρίς αλλαγή του αποτελέσματος και εφόσον είναι στα πλαίσια των προβλεπομένων αδειών και εγκρίσεων.
* Μεταβολή των χαρακτηριστικών (τύπος, διάσταση κλπ) των μεταφορικών μέσων, χωρίς αύξηση του εγκριθέντος προϋπολογισμού και χωρίς αλλαγή του αποτελέσματος.
* Αύξηση ή μείωση του κόστους των εργασιών, που είχαν υπολογισθεί αρχικά, χωρίς όμως να τροποποιηθεί ο στόχος παραγωγής, το είδος των εργασιών και με τον όρο ότι εξασφαλίζεται το ίδιο αποτέλεσμα σε αποδοτικότητα. Σε περίπτωση μείωσης του κόστους έχουμε και μείωση της οικονομικής ενίσχυσης, ενώ η αύξηση του κόστους επιβαρύνει αποκλειστικά το δικαιούχο.
1. Τροποποιήσεις που εγκρίνονται από την ΕΥΔ ΕΠ ΑΛΙΕΙΑΣ & ΘΑΛΑΣΣΑΣ και απαιτούν τροποποίηση της Απόφασης Χρηματοδότησης της πράξης και αφορούν σε:
* Αλλαγή του δικαιούχου ή της νομικής μορφής αυτού.
* Αλλαγή του εγκεκριμένου χρηματοδοτικού σχήματος, εφόσον προσκομιστούν όλα τα απαιτούμενα δικαιολογητικά που αφορούν στην κάλυψη της Ιδιωτικής Συμμετοχής.
* Τροποποίηση χρονοδιαγράμματος υλοποίησης της πράξης.
1. Σε περίπτωση μείωσης, με την τροποποίηση, του συνολικού επιλέξιμου κόστους του επενδυτικού σχεδίου, επέρχεται και μείωση της οικονομικής ενίσχυσης, ενώ σε περίπτωση αύξησης του συνολικού εγκεκριμένου προϋπολογισμού του επενδυτικού σχεδίου αυτή επιβαρύνει το δικαιούχο.
2. Η ΕΥΔ ΕΠ ΑΛΙΕΙΑΣ & ΘΑΛΑΣΣΑΣ εξετάζει το αίτημα τροποποίησης της πράξης. Το αίτημα γίνεται αποδεκτό, εφόσον τηρούνται οι όροι του παρόντος άρθρου και οι όροι της απόφασης χρηματοδότησης και εφόσον απαιτείται, εκδίδεται απόφαση του Γενικού Γραμματέα Αγροτικής Πολιτικής και Διαχείρισης Κοινοτικών Πόρων για την τροποποίηση της Απόφασης Χρηματοδότησης της πράξης. Η ΕΥΔ ΕΠΑΛΘ ενημερώνει αρμοδίως το δικαιούχο.
3. Στην περίπτωση απόρριψης του αιτήματος τροποποίησης εκδίδεται από την ΕΥΔ ΕΠ ΑΛΙΕΙΑΣ & ΘΑΛΑΣΣΑΣ, μέσω του ΠΣΚΕ, έγγραφο απόρριψης του αιτήματος τροποποίησης της πράξης με πλήρη αιτιολόγηση των λόγων απόρριψης. Το έγγραφο αποστέλλεται στο δικαιούχο με ευθύνη της ΕΥΔ ΕΠ ΑΛΙΕΙΑΣ & ΘΑΛΑΣΣΑΣ, ο οποίος δεσμεύεται να υλοποιήσει την πράξη σύμφωνα με τα οριζόμενα στην αρχική απόφαση χρηματοδότησης.

**Αιτήματα τροποποιήσεις γίνονται δεκτά για εξέταση εφόσον υποβληθούν σύμφωνα με την ανωτέρω διαδικασία έως τρεις (3) μήνες πριν από τη λήξη του χρονοδιαγράμματος υλοποίησης πράξης.**

 **Β. Τροποποίηση Απόφασης Ένταξης**

Η απόφαση ένταξης τροποποιείται με ευθύνη της ΕΥΔ ΕΠ ΑΛΙΕΙΑΣ & ΘΑΛΑΣΣΑΣ, όταν από τα στοιχεία του ΠΣΚΕ διαπιστωθεί ότι έχει επέλθει μείωση του συνολικού προϋπολογισμού των πράξεων σε ποσοστό άνω του 20% της απόφασης ένταξης.

### **Άρθρο 24**

# Ολοκλήρωση και Παραλαβή Πράξεων - Έναρξη Παραγωγικής Λειτουργίας

1. Η έναρξη της παραγωγικής λειτουργίας με την ολοκλήρωση της πράξης διαπιστώνεται κατά την Επιτόπια Επαλήθευση του αρμόδιου Ο.Ε.Ε., σε συνέχεια της υποβολής από το δικαιούχο του Αιτήματος Επαλήθευσης πληρωμής στη κατά τόπο αρμόδια Υπηρεσία Αλιείας. Ως έναρξη της παραγωγικής λειτουργίας θεωρείται η πραγματοποίηση αγορών πρώτων υλών ή πωλήσεις προϊόντων ή υπηρεσιών, σε βαθμό που τεκμηριώνουν την κανονική λειτουργία της πράξης.
2. Στην τελική Έκθεση Επαλήθευσης - Πιστοποίησης του αρμόδιου Ο.Ε.Ε., της τελικής ή ολικής δόσης πληρωμής, βεβαιώνεται η ολοκλήρωση της πράξης και η έναρξη λειτουργίας της.
3. Η Ειδική Υπηρεσία Διαχείρισης ΕΠΑΛΘ, βάσει της τελικής Έκθεσης Επαλήθευσης, προβαίνει στη σύνταξη της απόφασης-βεβαίωσης ολοκλήρωσης της πράξης μέσω του ΠΣΚΕ, η οποία υπογράφεται από τον Γενικό Γραμματέα Αγροτικής Πολιτικής και Διαχείρισης Κοινοτικών Πόρων, ενημερώνεται το ΟΠΣ και κοινοποιείται στο δικαιούχο.

Στην απόφαση-βεβαίωση ολοκλήρωσης της πράξης :

* Βεβαιώνεται η ολοκλήρωση υλοποίησης του φυσικού αντικειμένου
* Βεβαιώνεται η ολοκλήρωση υλοποίησης του οικονομικού αντικειμένου, με αναφορά στον συνολικό τελικό προϋπολογισμό της πράξης και τη δημόσια δαπάνη, (ενδιάμεσων πληρωμών και τελικής πληρωμής).
* Καθορίζεται το τελικό χρηματοδοτικό σχήμα της πράξης.
* Διαπιστώνεται η τήρηση των υποχρεώσεων του δικαιούχου που τίθενται στην απόφαση χρηματοδότησης της πράξης.
* Διαπιστώνεται η συμμόρφωση του δικαιούχου με τυχόν συστάσεις προγενέστερων επαληθεύσεων και ελέγχων που έχουν διενεργηθεί από το Ο.Ε.Ε. ή άλλα ελεγκτικά όργανα.
* Καθορίζεται η ακριβής ημερομηνία ανάληψης κάθε μακροχρόνιας δέσμευσης του δικαιούχου, όπως αυτές έχουν περιγραφεί στην Απόφαση Χρηματοδότησης.
1. Η έκδοση Απόφασης Ολοκλήρωσης των πράξεων, πραγματοποιείται με την ολοκλήρωση υλοποίησης όλων των πράξεων που περιλαμβάνονται στην απόφαση ένταξης.

# Άρθρο 25

# Παρακολούθηση ολοκληρωμένων πράξεων στο στάδιο λειτουργίας τους

1. Η κατά τόπο Υπηρεσία Αλιείας δια των αρμόδιων οργάνων της παρακολουθεί το έργο (ολοκληρωμένη πράξη) και στο στάδιο λειτουργίας του και ενημερώνει την ΕΥΔ ΕΠ ΑΛΙΕΙΑΣ & ΘΑΛΑΣΣΑΣ σε περιπτώσεις παρεκκλίσεων της λειτουργίας ή άλλης χρήσης της πράξης από το σκοπό για τον οποίο έχει ενισχυθεί, ή για παύση της λειτουργίας του, καθώς και για το σύνολο των μακροχρόνιων υποχρεώσεων που έχει αναλάβει ο δικαιούχος, βάσει του θεσμικού πλαισίου και της Απόφασης Χρηματοδότησης της πράξης.
2. Για τις διαπιστούμενες παρεκκλίσεις ή την παύση της λειτουργίας του έργου, η ΕΥΔ ΕΠ ΑΛΙΕΙΑΣ & ΘΑΛΑΣΣΑΣ μπορεί να προβαίνει στις απαραίτητες ενέργειες για την ανάκτηση μέρους ή του συνόλου των ενισχύσεων που έχουν καταβληθεί.

### **Άρθρο 26**

### **Υποχρεώσεις δικαιούχων οικονομικών ενισχύσεων**

1. Ο δικαιούχος υποχρεούται να υλοποιήσει την πράξη σύμφωνα με όσα προβλέπονται στην Απόφαση Χρηματοδότησής της.
2. Να τηρεί την Κοινοτική και Εθνική Νομοθεσία κατά την εκτέλεση της πράξης και ιδίως όσον αφορά την αειφόρο ανάπτυξη, την ισότητα μεταξύ ανδρών και γυναικών, τη μη διάκριση και την προσβασιμότητα Ατόμων με Αναπηρίες.
3. Να τηρεί ξεχωριστή λογιστική μερίδα για την πράξη, στην οποία θα καταχωρούνται όλες οι δαπάνες που αντιστοιχούν πλήρως προς τις δαπάνες που δηλώνονται στην Ειδική Υπηρεσία Διαχείρισης του ΕΠΑΛΘ.
4. Να τηρεί και να ενημερώνει φάκελο πράξης με όλα τα στοιχεία που αφορούν στην εκτέλεση της πράξης έως την ολοκλήρωση, την αποπληρωμή και τη λειτουργία της. Στο φάκελο της πράξης να τηρούνται όλα τα δικαιολογητικά έγγραφα σχετικά με τις δαπάνες για διάστημα πέντε (5) ετών από την τελική πληρωμή της πράξης.Τα ανωτέρω στοιχεία και δικαιολογητικά έγγραφα διατηρούνται είτε υπό τη μορφή πρωτοτύπων, ή επικαιροποιημένων αντιγράφων των πρωτοτύπων ή σε κοινώς αποδεκτούς φορείς δεδομένων, περιλαμβανομένων των ηλεκτρονικών εκδόσεων των πρωτότυπων εγγράφων ή εγγράφων που υπάρχουν μόνο σε ηλεκτρονική μορφή
5. Να θέτει στη διάθεση, εφόσον ζητηθούν, καθ’ όλη τη διάρκεια εκτέλεσης της πράξης και για όσο χρόνο ο δικαιούχος υποχρεούται για την τήρησή τους, όλα τα έγγραφα, δικαιολογητικά και στοιχεία της πράξης, στην Ειδική Υπηρεσία Διαχείρισης του Ε.Π.ΑΛ.Θ., Αρχή Πιστοποίησης, Αρχή Ελέγχου, Επιτροπή Παρακολούθησης και σε όλα τα ελεγκτικά όργανα της Ελλάδας και της Ευρωπαϊκής Ένωσης.
6. Να αποδέχεται επιτόπιους ελέγχους από όλα τα αρμόδια εθνικά και ευρωπαϊκά ελεγκτικά όργανα, τόσο στην έδρα του, όσο και στους χώρους υλοποίησης της πράξης, και να διευκολύνει τον έλεγχο προσκομίζοντας οποιοδήποτε στοιχείο που αφορά στην εκτέλεση της πράξης, εφόσον ζητηθούν.
7. Κατά την υλοποίηση της πράξης ο δικαιούχος είναι υποχρεωμένος να λαμβάνει όλες τις κατά περίπτωση απαιτούμενες γενικές και ειδικές άδειες ή/και δικαιολογητικά, που αφορούν στην πραγματοποίηση της ενισχυόμενης πράξης και τη νόμιμη λειτουργία της επιχείρησης. Τα ανωτέρω έγγραφα επιδεικνύονται στα αρμόδια όργανα παρακολούθησης και επαλήθευσης πράξεων.
8. Ο δικαιούχος υποχρεούται να ενημερώνει εγγράφως και έγκαιρα την κατά τόπο αρμόδια Υπηρεσία Αλιείας για την ακριβή ημερομηνία έναρξης των εργασιών και για την πρόοδο υλοποίησης της πράξης.
9. Να αποδέχεται τη συμπερίληψή του στον κατάλογο των πράξεων του Ε.Π.ΑΛ.Θ. που δημοσιοποιεί η Ειδική Υπηρεσία Διαχείρισης του Ε.Π.ΑΛ.Θ, στη διαδικτυακή πύλη [www.alieia.gr](http://www.alieia.gr), κατά τα προβλεπόμενα στο άρθρο 115 και στο Παράρτημα V του Καν. 508/2014, και στο οποίο αναφέρονται: η ονομασία του δικαιούχου και της πράξης, σύνοψη της πράξης, ημερομηνία έναρξης της πράξης, καταληκτική ημερομηνία πράξης, συνολική επιλέξιμη δαπάνη, ποσοστό συγχρηματοδότησης, ταχυδρομικός κώδικας, ή άλλη κατάλληλη ένδειξη της τοποθεσίας, χώρα, ονομασία της κατηγορίας παρέμβασης της πράξης.
10. Να αναρτά προσωρινή πινακίδα, σημαντικού μεγέθους, κατά τη φάση υλοποίησης, στο χώρο εκτέλεσης της πράξης σε ορατό σημείο από το κοινό, όταν η συνολική δημόσια δαπάνη της πράξης υπερβαίνει τα 500.000 €.
11. Να τοποθετεί μόνιμη αναμνηστική πλάκα ή πινακίδα σημαντικού μεγέθους, σε σημείο εύκολα ορατό από το κοινό, εντός τριών μηνών από την ολοκλήρωση της πράξης, όταν η συνολική δημόσια δαπάνη υπερβαίνει τα 500.000 €.

Η αναμνηστική πλάκα ή πινακίδα, η οποία σχεδιάζεται σύμφωνα με τα τεχνικά χαρακτηριστικά που καθορίζονται στον Κανονισμό 763/2014, αναγράφει τον τίτλο της πράξης και τον κύριο στόχο της, το έμβλημα της ένωσης μαζί με την αναφορά στην Ένωση, και το Ευρωπαϊκό Ταμείο Θάλασσας και Αλιείας, (ΕΤΘΑ).

1. Να τοποθετεί μία αφίσα με πληροφόρηση σχετικά με την πράξη, (ελάχιστο μέγεθος Α3), που περιλαμβάνει τη χρηματοδοτική συνδρομή από την Ένωση, σε σημείο εύκολα ορατό από το κοινό, για πράξεις με συνολική δημόσια δαπάνη κάτω των 500.000 €.
2. Τα πάγια στοιχεία των επενδυτικών σχεδίων που ενισχύονται δια της παρούσας απαγορεύεται να χρησιμοποιούνται για δραστηριότητες άλλες από αυτές που αναφέρονται στην Απόφαση Χρηματοδότησης της πράξης για χρονικό διάστημα τουλάχιστον πέντε (5) ετών από τη σχετική πληρωμή της πράξης.
3. Ο δικαιούχος είναι υποχρεωμένος για χρονική περίοδο πέντε (5) ετών από την ολοκλήρωση της πράξης να διατηρεί επί του σκάφους του τον χρηματοδοτούμενο εξοπλισμό.
4. Ο δικαιούχος, όταν πρόκειται για σκάφος εσωτερικών υδάτων, είναι υποχρεωμένος για χρονική περίοδο πέντε (5) ετών από την ολοκλήρωση της πράξης να διατηρεί την αλιευτική δραστηριότητα αποκλειστικά στα εσωτερικά νερά.
5. Στην περίπτωση που ο δικαιούχος έχει εγκριθεί για χρηματοδότηση και το σκάφος του βυθιστεί ή καταστραφεί ολοσχερώς κατά την περίοδο που μεσολαβεί από την ημερομηνία έγκρισης της πράξης μέχρι και την ολοκλήρωση της Πράξης, δε θα μπορεί να λάβει την ενίσχυση.
6. Η μεταβίβαση του ενισχυόμενου επαγγελματικού αλιευτικού σκάφους κατά τη διάρκεια υλοποίησης της πράξης επιτρέπεται μόνο σε περιπτώσεις κληρονομικής διαδοχής (σε περίπτωση θανάτου δικαιούχου κατόπιν έγκρισης της ΕΥΔ Ε.Π. ΑΛΙΕΙΑΣ & ΘΑΛΑΣΣΑΣ και εφόσον οι κληρονόμοι δύνανται - αναλαμβάνουν το σύνολο των υποχρεώσεων που απορρέουν από την υλοποίηση της πράξης.
7. Ο δικαιούχος οφείλει να διατηρεί σε ισχύ τόσο την ατομική του άδεια αλιείας όσο και αυτή του αλιευτικού σκάφους για τα επόμενα πέντε (5) έτη από την ολοκλήρωση της πράξης.
8. Για τον υπολογισμό των πέντε (5) ετών, από την ολοκλήρωση της πράξης λαμβάνεται υπόψη η ημερομηνία της απόφασης –βεβαίωσης πληρωμής στην οποία αντιστοιχεί το συγκεκριμένο πάγιο στοιχείο.
9. Απαγορεύεται η μεταβίβαση εξοπλισμού κατά τη διάρκεια υλοποίησης της πράξης, εκτός της περίπτωσης που ο μεταβιβαζόμενος εξοπλισμός αντικατασταθεί από άλλο ίσης τουλάχιστον αξίας και ίδιου είδους το αργότερο εντός έξι (6) μηνών και μετά την έγκριση της ΕΥΔ ΕΠ ΑΛΙΕΙΑΣ & ΘΑΛΑΣΣΑΣ. Αυτό ισχύει και για εξοπλισμούς που έχουν καταστραφεί και δε δύναται να χρησιμοποιηθούν επιτυχώς για την λειτουργία του έργου.
10. Απαγορεύεται η εκμίσθωση μέρους ή του συνόλου των εγκαταστάσεων – εξοπλισμών που αποτελούν αντικείμενο της πράξης χωρίς έγκριση της ΕΥΔ ΕΠ ΑΛΙΕΙΑΣ & ΘΑΛΑΣΣΑΣ.
11. Σε περίπτωση παράβασης των αναφερομένων στις προηγούμενες παραγράφους, η ΕΥΔ ΕΠ ΑΛΙΕΙΑΣ & ΘΑΛΑΣΣΑΣ δύναται να αποφασίζει την ανάκτηση μέρους ή και του συνόλου των ενισχύσεων, αναλογικά προς την περίοδο για την οποία δεν εκπληρώθηκαν οι απαιτήσεις, όπως επίσης για τις περιπτώσεις οικονομικής ενίσχυσης μεταχειρισμένου εξοπλισμού, παράβασης ή αθέτησης όρων των προβλεπόμενων αδειών και μη συμμόρφωσης των φορέων της επένδυσης στις υποδείξεις των αρμόδιων αρχών εντός των χρονοδιαγραμμάτων που θα τους τίθενται για την έκδοση συμπληρωματικών αδειών κατά και μετά την υλοποίηση της επένδυσης, καθώς και συμπλήρωσης – επέκτασής τους ή σχετικής παράτασής τους.

# Άρθρο 27

# Ανωτέρα βία και Έκτακτα γεγονότα

1. Σε περίπτωση γεγονότων ανωτέρας βίας ή άλλων γεγονότων τα οποία σαφώς και αποδεδειγμένα βρίσκονται υπεράνω του ελέγχου και της ευθύνης του δικαιούχου της ενίσχυσης, τότε αναστέλλεται η εκπλήρωση των υποχρεώσεων που απορρέουν από τη σχετική Απόφαση Χρηματοδότησης της πράξης, στο μέτρο και στο χρόνο που αυτά τα γεγονότα ή περιστατικά παρεμποδίζουν την εκπλήρωσή τους.
2. Προς τούτο, ο επικαλούμενος περιστατικό της παραπάνω κατηγορίας, υποχρεούται να το γνωστοποιήσει εγγράφως στην κατά τόπο αρμόδια Υπηρεσία Αλιείας, υποβάλλοντας και όλα τα απαραίτητα δικαιολογητικά.

 Η κατά τόπο αρμόδια Υπηρεσία Αλιείας διαβιβάζει την αίτηση με τα συνημμένα δικαιολογητικά στην ΕΥΔ ΕΠ ΑΛΙΕΙΑΣ & ΘΑΛΑΣΣΑΣ, με την αιτιολογημένη άποψή της.

1. Η ΕΥΔ ΕΠ ΑΛΙΕΙΑΣ & ΘΑΛΑΣΣΑΣ, εξετάζει τα επικαλούμενα περιστατικά «ανωτέρας βίας και έκτακτων γεγονότων» και εισηγείται αρμοδίως και κατά περίπτωση, για την αδυναμία ή μη τήρησης των συμβατικών υποχρεώσεων από τον δικαιούχο.

# Άρθρο 28

# Δημοσιονομικές διορθώσεις – Ανακτήσεις

* + - 1. Σε περίπτωση διαπίστωσης παρατυπίας, από τα αρμόδια όργανα Επαλήθευσης, Πιστοποίησης ή/και Ελέγχου, ή παράβασης των αναφερόμενων του άρθρου 26, εφαρμόζονται οι διαδικασίες δημοσιονομικής διόρθωσης και η ανάκτηση των αχρεωστήτως ή παρανόμως καταβληθέντων ποσών σύμφωνα με την αριθμ. 99/23.01.2017 (ΑΔΑ Ω0Ξ14653ΠΓ-6ΓΦ) Κοινή Υπουργική Απόφαση, «Σύστημα Δημοσιονομικών Διορθώσεων και διαδικασίες ανάκτησης αχρεωστήτως ή παρανόμως καταβληθέντων ποσών από πόρους του κρατικού προϋπολογισμού για την υλοποίηση του Επιχειρησιακού Προγράμματος Αλιείας & Θάλασσας 2014-2020».
			2. Για τις διαδικασίες πρόληψης και αντιμετώπισης απάτης ακολουθείται η Κοινοτική και Εθνική νομοθεσία όπως εξειδικεύεται και τροποποιείται κάθε φορά.

# Άρθρο 29

# Δημοσιοποίηση της Πρόσκλησης

1. Η ΕΥΔ ΕΠ ΑΛΙΕΙΑΣ & ΘΑΛΑΣΣΑΣ οφείλει να δημοσιεύει μέσω του τύπου και ηλεκτρονικά την πρόσκληση υποβολής αιτήσεων χρηματοδότησης, ούτως ώστε να εξασφαλίζεται ότι όλοι οι δυνητικοί δικαιούχοι θα λάβουν έγκαιρα γνώση για την ύπαρξη και το περιεχόμενο της πρόσκλησης.
2. Οι κατά τόπο αρμόδιες Υπηρεσίες Αλιείας αναλαμβάνουν την υποχρέωση να δημοσιοποιούν την πρόσκληση στα Μέσα Μαζικής Επικοινωνίας, στους Οργανισμούς Τοπικής Αυτοδιοίκησης Α’ και Β΄ Βαθμού, στους Αλιευτικούς Συνεταιρισμούς και σε λοιπούς φορείς της περιοχής ευθύνης τους, που μπορούν να συμβάλλουν στην ευρύτερη δυνατή ενημέρωση του πληθυσμού και όλων των δυνητικών δικαιούχων, χωρίς διακρίσεις.
3. Οι εν λόγω ενέργειες δημοσιοποίησης, α) καταγράφονται λεπτομερώς από τις κατά τόπο αρμόδιες Υπηρεσίες Αλιείας, οι οποίες οφείλουν να τηρούν σε αρχείο όλα τα αποδεικτικά στοιχεία δημοσιοποίησης της Πρόσκλησης και β) κοινοποιούνται στην ΕΥΔ ΕΠ ΑΛΙΕΙΑΣ & ΘΑΛΑΣΣΑΣ.

 Η απόφαση αυτή να δημοσιευθεί στην Εφημερίδα της Κυβέρνησης.

Η απόφαση αυτή ισχύει από τη ημερομηνία δημοσίευσής της στη διαύγεια.

 **Ο ΥΠΟΥΡΓΟΣ**

 **ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ**

 **ΕΥΑΓΓΕΛΟΣ ΑΠΟΣΤΟΛΟΥ**

**ΠΑΡΑΡΤΗΜΑ 1**

**Μεθοδολογία Αξιολόγησης – Κριτήρια Επιλογής πράξεων**

**Βαθμολόγηση πράξεων**

Η αξιολόγηση αφορά :

Α. Στον επενδυτικό φορέα,

Β. Στην προτεινόμενη πράξη και

Γ. Στη συμβολή της πράξης στους στόχους του ΕΠΑΛΘ 2014 – 2020.

Η βαθμολόγηση των κριτηρίων περιλαμβάνει :

- Κριτήρια άμεσου αποκλεισμού της πράξης, με βαθμολόγηση ΝΑΙ ή ΟΧΙ, και

- Κριτήρια μετρήσιμα, με την αντίστοιχη τιμή τους όπου έχουν ορισθεί κλίμακες τιμών, σύμφωνα με τους συνημμένους πίνακες κριτηρίων (Α, Β και Γ), από τους οποίους θα προκύψει η τελική βαθμολογία της πράξης και θα καθοριστεί η σειρά κατάταξης στον τελικό πίνακα των πράξεων, καθότι εφαρμόζεται η συγκριτική αξιολόγηση.

Αναλυτικά :

1. **Για το φορέα της επένδυσης, «ΑΞΙΟΛΟΓΗΣΗ ΤΟΥ ΕΠΕΝΔΥΤΙΚΟΥ ΦΟΡΕΑ» (Α), με ποσοστό βαρύτητας 40% επί της συνολικής βαθμολογίας, εξετάζονται :**

**α. Η Φερεγγυότητα**

Για τη φερεγγυότητα του φορέα, εξετάζονται:

* στοιχεία συναλλακτικής τάξης από υφιστάμενες δραστηριότητές του (π.χ., φορολογική και ασφαλιστική ενημερότητα),
* μη ύπαρξη αποφάσεων ακούσιας ανάκλησης πράξεων υπαγωγής σε αναπτυξιακούς νόμους ή / και του Επιχειρησιακού Προγράμματος Αλιείας,
* μη υποβολή αιτήματος υπαγωγής στις διατάξεις του Πτωχευτικού Κώδικα.
* απαιτείται η προσκόμιση υπεύθυνης δήλωσης του φορέα περί μη απάτης, όπως προβλέπεται από το άρθρο 10, του Καν(ΕΕ)508/2014.

Βαθμολογείται ως κριτήριο αποκλεισμού της πράξεις με ΝΑΙ/ΟΧΙ

**β. Η Βιωσιμότητα**

Για τη βιωσιμότητα του φορέα εφαρμόζονται και μόνο για τις περιπτώσεις νομικών προσώπων, τα αναφερόμενα στο ΠΑΡΑΡΤΗΜΑ 2 της παρούσας Απόφασης.

**γ. Η Δυνατότητα διάθεσης των ιδίων κεφαλαίων**

Αξιολογείται η οικονομική επιφάνεια του φορέα, η δυνατότητα διάθεσης των ιδίων κεφαλαίων για την κάλυψη της ιδιωτικής συμμετοχής της πράξης, βάσει των προσκομισθέντων στοιχείων.

Βαθμολογείται ως κριτήριο αποκλεισμού της πράξης με ΝΑΙ/ΟΧΙ, αλλά και ως μετρήσιμο κριτήριο με αυξημένη βαθμολογία για τις πράξεις με αυξημένα ιδία κεφάλαια έναντι δανείου.

**ε. Η Κατηγορία μεγέθους της επιχείρησης, βάσει της αριθμ. 2003/361 Σύστασης της Επιτροπής και του Καν(ΕΕ)1388/2014.**

Δίνεται προτεραιότητα στις πολύ μικρές και μικρές επιχειρήσεις για την ένταξή τους στο ΕΠΑΛΘ 2014-2020.

Για το λόγο αυτό βαθμολογείται ως μετρήσιμο κριτήριο, με κλίμακα τιμών ανάλογα με την κατάταξη μεγέθους της επιχείρησης.

**στ. Το είδος του φορέα.**

Ανάλογα με τη μορφή του φορέα, αν πρόκειται για συλλογικό όργανο, φυσικό πρόσωπο ή νομικής μορφής εταιρεία, ορίζεται και η συγκεκριμένη τιμή βαθμολόγησης.

Συνεπώς εξετάζεται ως μετρήσιμο κριτήριο, δίνοντας προτεραιότητα στα συλλογικούς φορείς.

**ζ. Η κατάσταση της επιχείρησης, αν είναι προβληματική ή όχι, ένα από τα βασικά κριτήρια του Κοινοτικού θεσμικού πλαισίου.**

Απαιτείται η προσκόμιση βεβαιώσεων των αρμόδιων Αρχών, (π.χ. Πρωτοδικείο, ΓΕΜΗ), περί μη υποβολής αίτησης υπαγωγής στον πτωχευτικό κώδικα, περί μη οριστικής υπαγωγής στον πτωχευτικό κώδικα και περί μη υπαγωγής σε αναγκαστική διαχείριση της επιχείρησης.

Επίσης απαιτείται η προσκόμιση υπεύθυνης δήλωσης ότι δεν έχει λάβει ενίσχυση διάσωσης ή αναδιάρθρωσης της επιχείρησης, ή ότι έχει λάβει ενίσχυση διάσωσης αλλά έχει αποπληρώσει το δάνειο και έχει λύσει τη σύμβαση εγγύησης, ή τέλος, ότι έχει λάβει ενίσχυση αναδιάρθρωσης η οποία έχει ολοκληρωθεί.

Εξετάζεται αυστηρώς ως κριτήριο αποκλεισμού ΝΑΙ/ΟΧΙ, με την εξέταση των ανωτέρω προσκομισθέντων στοιχείων.

1. **Για την προτεινόμενη επενδυτική πρόταση, «ΑΞΙΟΛΟΓΗΣΗ ΤΗΣ ΠΡΟΤΕΙΝΟΜΕΝΗΣ ΠΡΑΞΗΣ» (Β), με ποσοστό βαρύτητας 30% επί της συνολικής βαθμολογίας, εξετάζονται :**

**α. Η Πληρότητα περιγραφής της πρότασης**

Αξιολογείται η πληρότητα της περιγραφής του φυσικού αντικειμένου της πράξης όσον αφορά τα βασικά τεχνικά χαρακτηριστικά και τα λειτουργικά χαρακτηριστικά της, καθώς και ο ολοκληρωμένος χαρακτήρας της επένδυσης.

Αποτελεί κριτήριο αποκλεισμού της πράξεις ΝΑΙ/ΟΧΙ

**β. Η Ρεαλιστικότητα του προϋπολογισμού της πράξης σε σχέση με το φυσικό αντικείμενο.**

Αξιολογούνται τα επί μέρους μοναδιαία κόστη εξοπλισμού και προτεινόμενων εργασιών ως προς το "εύλογο του κόστους" βάσει των στοιχείων και εργαλείων που διαθέτει η Υπηρεσία που έχει την αρμοδιότητα της διαχείρισης και αξιολόγησης των πράξεων.

Επίσης εξετάζεται η ορθή κατανομή των επί μέρους δαπανών στις κωδικοποιημένες κατηγορίες δαπανών του αντίστοιχου Μέτρου.

Εξετάζεται η επιλεξιμότητα των δαπανών βάσει του ισχύοντος θεσμικού πλαισίου.

Βαθμολογείται κατ' αρχάς, ανάλογα με τα αποτελέσματα της εξέτασης των ανωτέρω στοιχείων, ως κριτήριο αποκλεισμού με ΝΑΙ/ΟΧΙ και στη συνέχεια ολοκληρώνεται με ή όχι την περικοπή προτεινόμενων δαπανών και τον καθορισμό του τελικού επιλέξιμου προϋπολογισμού της πράξης.

**γ. Οι Προοπτικές Κερδοφορίας της επένδυσης.**

Το κριτήριο “Προοπτικές κερδοφορίας και βιωσιμότητας της επένδυσης» εξειδικεύεται με τα εξής δεδομένα (ΠΑΡΑΡΤΗΜΑ 3):

* Χρηματοοικονομική ανάλυση της επένδυσης (εσωτερικός συντελεστής απόδοσης) και
* Χρηματοοικονομική ανάλυση του φορέα - δείκτης κερδοφορίας.

Προκειμένου να υπολογισθούν οι δύο δείκτες του κριτηρίου βιωσιμότητας, (Προοπτικές κερδοφορίας και βιωσιμότητας της επένδυσης) στα στοιχεία που λαμβάνονται υπόψη (πωλήσεις, κύκλος εργασιών πρώτες ύλες κλπ) θα καταγράφονται οι προβλέψεις των μεγεθών της επιχείρησης (φορέα της επένδυσης) σε βάθος 5ετίας μετά την υλοποίηση του επενδυτικού σχεδίου, για τα μεγέθη των προϊόντων και των υπηρεσιών που συνδέονται με το σύνολο του επενδυτικού σχεδίου.

Βαθμολογείται ως μετρήσιμο κριτήριο, με τη χρήση δύο οικονομικών δεικτών (IRR και Δείκτης Κερδοφορίας), με κλίμακα τιμών βαθμολόγησης.

**δ. Η Εφαρμογή προηγμένης ή καινοτόμου Τεχνολογίας.**

Μία πράξη χαρακτηρίζεται ως καινοτόμος, είτε από τη χρήση μιας διαδικασίας που υιοθετεί νέες, ή σημαντικά βελτιωμένες μεθόδους παραγωγής που μπορεί να εμπεριέχουν αλλαγές στον εξοπλισμό ή και την οργάνωση παραγωγής, ή συνδυασμό των παραπάνω, όπως και να προέρχονται από τη χρήση νέας γνώσης, είτε από την παραγωγή ενός προϊόντος, του οποίου τα χαρακτηριστικά ή η χρήση διαφέρουν σημαντικά των υπαρχόντων, ή το οποίο έχει βελτιωθεί μέσω ενίσχυσης, ή αναβάθμισης της αποδοτικότητας.

Σύμφωνα με τα παραπάνω, για την αξιολόγηση / βαθμολόγηση της πράξης θα ληφθούν υπόψη, αν:

|  |
| --- |
| * Το προϊόν της επένδυσης είναι πρωτότυπο / καινοτόμο με την έννοια ότι:
1. δεν παράγεται στην Ελλάδα παρόμοιο προϊόν ή
2. δεν παράγεται στην Ελλάδα το συγκεκριμένο προϊόν, αλλά θα υποκαταστήσει παρόμοια προϊόντα που παράγονται εγχώρια για μια ή και περισσότερες εφαρμογές, με ριζική όμως διαφοροποίηση λόγω των υλικών κατασκευής ή και της ενσωματωμένης τεχνολογίας σε αυτό
3. το προϊόν έχει ξεκινήσει να παράγεται ήδη στην Ελλάδα την τελευταία πενταετία, θεωρείται όμως διεθνώς νέο και εξελισσόμενο
 |
| * Το προϊόν της επένδυσης είναι ουσιωδώς διαφοροποιημένο σε σχέση με τα αντίστοιχα προϊόντα / υπηρεσίες που ήδη παράγονται όσον αφορά :
1. τις τεχνικές προδιαγραφές
2. τα ποιοτικά χαρακτηριστικά
3. το ενσωματωμένο λογισμικό
4. τις προστιθέμενες χρήσεις
5. τη φιλικότητα προς το χρήστη
6. τη φιλικότητα προς το περιβάλλον
 |
| * Δεν συντρέχει καμία από τις παραπάνω προϋποθέσεις

Τα ανωτέρω αποτελούν μετρήσιμο κριτήριο, με κλίμακα τιμών, μέγιστης τιμής, ενδιάμεσων τιμών και ελάχιστης τιμής, ανάλογα με τα χαρακτηριστικά της προτεινόμενης πράξης.**ε. Η Παραγωγή προϊόντων υψηλής προστιθέμενης αξίας**Τίθεται μία διακύμανση-κατηγοριοποίηση των παραγόμενων προϊόντων της πράξης σε :α. προϊόν υψηλής προστιθέμενης αξίας,β. προϊόν μέσης προστιθέμενης αξίας, καιγ. προϊόν χαμηλής προστιθέμενης αξίας.Κριτήριο μετρήσιμο, με κλίμακα τιμών βαθμολόγησης και προτεραιότητα στα προϊόντα υψηλής προστιθέμενης αξίας.**στ. Τόπος υλοποίησης της πράξης.**Δίνεται ιδιαίτερη βαρύτητα στην περιοχή υλοποίησης της επένδυσης. Για το λόγο αυτό δημιουργείται μία στρωματοποίηση των περιοχών, ανάλογα με τις ιδιαιτερότητες που τις χαρακτηρίζουν, προκειμένου να δίνεται και το ανάλογο επενδυτικό κίνητρο με βάση την αρχή της αναλογικότητας.Κριτήριο λοιπόν μετρήσιμο, με κλίμακα τιμών βαθμολόγησης και προτεραιότητα στα απομακρυσμένα ελληνικά νησιά, στις παραμεθόριες περιοχές, στις οργανωμένες Βιομηχανικές Περιοχές, κ.ο.κ., όπως περιγράφονται στον συνημμένο και εξειδικευμένο πίνακα των φύλλων αξιολόγησης.**ζ. Ρεαλιστικότητα χρονοδιαγράμματος εκτέλεσης της πράξης.**Το εύλογο της χρονικής διάρκειας εκτέλεσης της πράξης, εξετάζεται βάσει του φυσικού της αντικειμένου και της επιλεγμένης μεθόδου υλοποίησης.Επίσης εξετάζεται η προτεινόμενη χρονική διάρκεια υλοποίησης της πράξης αν είναι εντός των θεσμοθετημένων χρονικών ορίων διάρκειας των πράξεων.Το κριτήριο της ρεαλιστικότητας του χρονοδιαγράμματος αποτελεί κριτήριο αποκλεισμού ΝΑΙ/ΟΧΙ της πράξης.**η. Βαθμός προόδου διοικητικών ή άλλων ενεργειών**Βασική προϋπόθεση υποβολής των επενδυτικών προτάσεων είναι η εξασφάλιση του συνόλου των προβλεπόμενων, από τις ισχύουσες νομοθετικές διατάξεις, διοικητικών πράξεων και εγκρίσεων και η νόμιμη λειτουργία των παραγωγικών επιχειρήσεων.Το κριτήριο του βαθμού προόδου των διοικητικών κ.λ.π. ενεργειών, είναι κριτήριο αποκλεισμού της πρότασης ΝΑΙ/ΟΧΙ.**θ. Ολοκλήρωση φυσικού αντικειμένου της πράξης ή πλήρης υλοποίησή της.**Από το ισχύον Κοινοτικό θεσμικό πλαίσιο, οι πράξεις που έχουν περατωθεί φυσικά ή έχουν υλοποιηθεί πλήρως, πριν να υποβάλει ο δικαιούχους στη διαχειριστική αρχή την αίτηση χρηματοδότησης, ανεξάρτητα αν όλες οι σχετικές πληρωμές έχουν γίνει από το δικαιούχο, δεν μπορούν να ενταχθούν για οικονομική ενίσχυση στα Ευρωπαϊκά Διαρθρωτικά Ταμεία.Το κριτήριο του ποσοστού προόδου υλοποίησης της πράξης αποτελεί κριτήριο αποκλεισμού της πράξης ΝΑΙ/ΟΧΙ. **3. Για τη συμβολή της πράξης στους στόχους του ΕΠΑΛΘ 2014 – 2020 «ΣΥΜΒΟΛΗ ΤΗΣ ΠΡΑΞΗΣ ΣΤΟΥΣ ΣΤΟΧΟΥΣ ΤΟΥ ΠΡΟΓΡΑΜΜΑΤΟΣ» (Γ), με ποσοστό βαρύτητας 30% επί της συνολικής βαθμολογίας, εξετάζονται :****α. Η Ανταγωνιστικότητα και η ποιότητα των προϊόντων ή των υπηρεσιών που θα παραχθούν.**Είναι κριτήριο μετρήσιμο, ανάλογα με το παραγόμενο προϊόν, όπου υπάρχουν τρεις διαβαθμίσεις παραγόμενων προϊόντων, λαμβάνοντας υπόψη και την ανεξάρτητη έκθεση εμπορίας. **β. Η Συμβολή στην προστασία του Περιβάλλοντος**Αξιολογείται και βαθμολογείται η συμβολή της επένδυσης στην προστασία του περιβάλλοντος, ανάλογα με τη μέθοδο εκτροφής, (παραδοσιακές μέθοδοι εκτροφής, ανακύκλωση νερού, υδατοκαλλιέργεια εκτός κλειστών κόλπων, χρήση ΑΠΕ, κ.λ.π.).Κριτήριο μετρήσιμο με κλίμακα τιμών ανάλογα με το επίπεδο και τον τρόπο επίδοσης στην περιβαλλοντική προστασία και αναβάθμιση. **γ. Η Εναρμόνιση της πράξης με την ισχύουσα Κοινή Αλιευτική Πολιτική.** Κριτήριο αποκλεισμού των πράξεων ΝΑΙ/ΟΧΙ **δ. Η Εναρμόνιση της πράξης με την ΚΟΑ.** Κριτήριο αποκλεισμού των πράξεων ΝΑΙ/ΟΧΙ |

Η συνολική βαθμολογία του επενδυτικού σχεδίου υπολογίζεται από το άθροισμα των βαθμολογιών των τριών κατηγοριών κριτηρίων (Α, Β και Γ) μετά τον πολλαπλασιασμό με τον αντίστοιχο συντελεστή στάθμισης κάθε κατηγορίας και συγκεκριμένα:

* ΣΒ=Α **.** 40% + Β **.** 30% + Γ **.** 30%
* Όπου ΣΒ η συνολική βαθμολογία της Πράξης:
* Όπου Α, Β, Γ η βαθμολογία των αντίστοιχων κατηγοριών της Πράξης.
* Η συνολική βαθμολογία ΣΒ προσδιορίζεται με δεκαδικό αριθμό μέχρι και το δεύτερο δεκαδικό ψηφίο.

**ΠΑΡΑΡΤΗΜΑ 2**

**ΕΚΤΙΜΗΣΗ ΒΙΩΣΙΜΟΤΗΤΑΣ ΦΟΡΕΑ ΥΦΙΣΤΑΜΕΝΗΣ ΕΠΙΧΕΙΡΗΣΗΣ**

Η βιωσιμότητα του Φορέα εκτιμάται με βάση τις τιμές των κατωτέρω αριθμοδεικτών: περιθώριο μικτού κέρδους, περιθώριο καθαρού κέρδους, αποδοτικότητα ιδίων κεφαλαίων, κυκλοφοριακή ρευστότητα, ανάπτυξη εργασιών της τελευταίας τριετίας.

Στους ανωτέρω δείκτες θα εφαρμοσθούν τα κριτήρια ως ακολούθως:

Για επιχειρήσεις που δημοσιεύουν ισολογισμό.

|  |  |  |  |  |
| --- | --- | --- | --- | --- |
|  | **201..** | **201..** | **201..** | **Μ.Ο.** |
| 1 | Περιθώριο Μικτού Κέρδους | Μικτά Κέρδη Χ 100Πωλήσεις |  |  |  | >8% |
| 2 | Περιθώριο (EBITDA)([[1]](#footnote-1)) | EBITDA Χ 100 Πωλήσεις |  |  |  | >3% |
| 3 | Περιθώριο Καθαρού Κέρδους | Καθαρά Κέρδη Χ 100Πωλήσεις |  |  |  | >0% |
| 4 | Αποδοτικότητα Ιδίων Κεφαλαίων | Καθαρά Κέρδη Χ 100Ίδια Κεφάλαια |  |  |  | >0% |
| 5 | Κυκλοφοριακή Ρευστότητα | Κυκλοφορούν ενεργητικόΒραχ/μες Υποχρεώσεις |  |  |  | >1 |
| 6 | Ανάπτυξη Εργασιών | [Κ.Ε. t / Κ.Ε. (t-1)] x 100 |  |  |  | >1 |

Ως βιώσιμος θεωρείται ο φορέας που εκπληρώνει τουλάχιστον 3 από τα 6 ανωτέρω κριτήρια.

Για τους φορείς, που λόγω της εταιρικής τους μορφής δεν υποχρεούνται να δημοσιεύουν ισολογισμό, εξετάζονται τα κριτήρια 1, 3 και 6 και απαιτείται να εκπληρώνεται τουλάχιστον ένα από τα τρία κριτήρια

**ΠΑΡΑΡΤΗΜΑ 3**

**Κριτήρια Βιωσιμότητας του επενδυτικού σχεδίου και προοπτική κερδοφορίας του**

Στην Ομάδα αυτή η βαθμολογία κυμαίνεται από 0-8 και εξειδικεύεται στα ακόλουθα κριτήρια:

**1. Χρηματοοικονομική ανάλυση της επένδυσης (εσωτερικός συντελεστής απόδοσης).**

Η βαθμολογία του κριτηρίου κυμαίνεται από **0-4** και προκύπτει από το δείκτη:

**Εσωτερικός συντελεστής απόδοσης (IRR)** επί του συνόλου των επενδυόμενων κεφαλαίων με βάση της εισροές – εκροές της επένδυσης για τα πρώτα 5 έτη λειτουργίας μετά την ολοκλήρωσή της.

|  |  |
| --- | --- |
| **Δείκτης** | Βαθμός 0 - 4 |
| IRR≥15% | 4 |
| 15%> IRR≥10% | 3 |
| 10%> IRR≥5% | 2 |
| 5%> IRR | 0 |

**2. Χρηματοοικονομική ανάλυση του φορέα - δείκτης κερδοφορίας.**

**Δείκτης κερδοφορίας**

|  |  |
| --- | --- |
| ΔΚ = αποτελέσματα προ τόκων και φόρων/κύκλος εργασιών (μέσος όρος βάσει των προβλέψεων για τα πρώτα 5 έτη λειτουργίας μετά την ολοκλήρωση της επένδυσης) | Βαθμός 0 - 4 |
| ΔΚ≥20% | 4 |
| 20%> ΔΚ ≥10% | 3 |
| 10%> ΔΚ ≥5% | 2 |
| 5%> ΔΚ | 0 |

**ΠΑΡΑΡΤΗΜΑ 4**

**Στοιχεία τεκμηρίωσης της ιδιότητας Μικρομεσαίας Επιχείρησης**

**1. Αριθμός απασχολουμένων της επιχείρησης**

Αντιστοιχεί στον αριθμό εργαζομένων μόνιμης και πλήρους απασχόλησης ή το ισοδύναμό τους σε περίπτωση μερικής απασχόλησης με σχέση εξαρτημένης εργασίας κατά την τελευταία κλεισμένη διαχειριστική χρήση στην εξεταζόμενη επιχείρηση σύμφωνα με το τελευταίο υποβληθέν έντυπο Ε7 ή την τελευταία θεωρημένη κατάσταση της Επιθεώρησης Εργασίας ή τις Αναλυτικές Περιοδικές Δηλώσεις (ΑΠΔ ) του ΙΚΑ.

Επιπλέον των όσων ορίζονται ανωτέρω, σε περίπτωση που η επιχείρηση δεν είναι ανεξάρτητη, αλλά **συνεργαζόμενη ή συνδεδεμένη** σύμφωνα με τους ορισμούς που αναφέρονται στη σύσταση 2003/361/ΕΚ της Επιτροπής, της 6ης Μαΐου 2003, για τον υπολογισμό του αριθμού των απασχολουμένων θα λαμβάνονται υπόψη και οι εργαζόμενοι που βρίσκονται ανάντη ή κατάντη της εν λόγω επιχείρησης σύμφωνα με τη διαδικασία που ορίζεται στην ανωτέρω σύσταση 2003/361/ΕΚ. Σημειώνεται ότι προκειμένου μια επιχείρηση να είναι ΜΜΕ ή μεγάλη, πρέπει να βρίσκεται κάτω ή άνω του ορίου που ορίζεται στη σύσταση επί δύο διαδοχικά οικονομικά έτη (βλ. άρθρο 4, παρ. 2 του παραρτήματος της σύστασης 2003/361/ΕΚ.

**2. Κύκλος εργασιών ή σύνολο ισολογισμού**

Τα στοιχεία που χρησιμοποιούνται για τον υπολογισμό των χρηματοοικονομικών μεγεθών είναι εκείνα που αφορούν την τελευταία κλεισμένη διαχειριστική χρήση και υπολογίζονται σε ετήσια βάση. Λαμβάνονται υπόψη κατά την ημερομηνία κλεισίματος των λογαριασμών. Το ύψος του κύκλου εργασιών υπολογίζεται χωρίς τον ΦΠΑ και χωρίς άλλους έμμεσους δασμούς.

Επιπλέον των όσων ορίζονται ανωτέρω, σε περίπτωση που η επιχείρηση δεν είναι ανεξάρτητη, αλλά **συνεργαζόμενη ή συνδεδεμένη** σύμφωνα με τους ορισμούς που αναφέρονται στη σύσταση 2003/361/ΕΚ στο Παράρτημα, άρθρο 3, για τον υπολογισμό του κύκλου εργασιών ή του συνόλου του ισολογισμού θα λαμβάνονται υπόψη και τα οικονομικά στοιχεία των επιχειρήσεων που βρίσκονται ανάντη ή κατάντη της εν λόγω επιχείρησης σύμφωνα με τη διαδικασία που ορίζεται στην ανωτέρω σύσταση. Σημειώνεται ότι προκειμένου μια επιχείρηση να είναι ΜΜΕ ή μεγάλη, πρέπει να βρίσκεται κάτω ή άνω του ορίου που ορίζεται στη σύσταση, επί δύο διαδοχικά οικονομικά έτη (βλ. άρθρο 4, παρ. 2 του παραρτήματος της σύστασης 2003/361/ΕΚ.

**Σε περίπτωση που ο φορέας του επενδυτικού σχεδίου ανήκει σε όμιλο επιχειρήσεων** υποβάλλονται στοιχεία τεκμηρίωσης της συμμετοχής αυτού στον όμιλο, καθώς και τα στοιχεία οικονομικών μεγεθών του ομίλου (δημοσιευμένοι ισολογισμοί) και τα στοιχεία τεκμηρίωσης της απασχόλησης των εταιρειών του ομίλου (υποβληθείσες Α.Π.Δ. ή θεωρημένες καταστάσεις προσωπικού από την Επιθεώρηση Εργασίας ή Υπεύθυνη Δήλωση εκάστης επιχείρησης όπου θα αναγράφονται οι απασχολούμενοι και οι αντίστοιχες ΕΜΕ) για τις δύο (2) τελευταίες κλεισμένες διαχειριστικές χρήσεις.

Σε περίπτωση επιχείρησης που δεν έχει κλείσει ακόμη διαχειριστική χρήση, προσκομίζονται κατά περίπτωση επίσημα στοιχεία τεκμηρίωσης του κύκλου εργασιών κατά την περίοδο λειτουργίας της καθώς και του ενεργητικού αυτής. (βλ. άρθρο 4, παρ. 3 του παραρτήματος της σύστασης 2003/361/ΕΚ).

Σε περίπτωση που η τελευταία πλήρης διαχειριστική χρήση πριν την υποβολή της αίτησης δεν είναι κλεισμένη, για την τεκμηρίωση της ιδιότητας ΜΜΕ προσκομίζονται αντίγραφο του βιβλίου απογραφών και ισολογισμού της τελευταίας πλήρους διαχειριστικής χρήσης της επιχείρησης νομίμως υπογεγραμμένο και οι τέσσερις τελευταίες υποβληθείσες Α.Π.Δ. της τελευταίας πλήρους διαχειριστικής χρήσης. Με τη δημοσίευση του ισολογισμού η επιχείρηση υποχρεούται να τον υποβάλλει προκειμένου να επανελεγχθούν τα στοιχεία.

Σε περίπτωση που το μέγεθος του φορέα του επενδυτικού σχεδίου διαφοροποιείται μεταξύ των δύο τελευταίων χρήσεων, σύμφωνα με τη Δήλωση ΜΜΕ, τα προαναφερόμενα στοιχεία οικονομικών μεγεθών και απασχόλησης υποβάλλονται και για τη χρήση που προηγήθηκε των δύο τελευταίων καθώς και για όσες χρήσεις απαιτηθεί προκειμένου να ελεγχθεί η απόκτηση ή η απώλεια της ιδιότητας της επιχείρησης ως μεσαίας, μικρής ή πολύ μικρής μόνον εάν το φαινόμενο επαναληφθεί επί δύο διαδοχικά οικονομικά έτη. (βλ. άρθρο 4, παρ. 2 του παραρτήματος της σύστασης 2003/361/ΕΚ).

**ΠΑΡΑΡΤΗΜΑ 5**

**Α. Στοιχεία τεκμηρίωσης της δυνατότητας κάλυψης από το φορέα του επενδυτικού σχεδίου της ιδίας συμμετοχής**

Στο πλαίσιο της ενίσχυσης επιχειρηματικών σχεδίων από το παρόν Μέτρο, είναι απαραίτητη για τις υποψήφιες επιχειρήσεις η τεκμηρίωση της δυνατότητας καταβολής της ίδιας συμμετοχής αυτών στο επενδυτικό σχέδιο.

1. Ως ίδια συμμετοχή νοείται:
* για τις υφιστάμενες εταιρείες:
1. το ποσό της αύξησης του εταιρικού κεφαλαίου τους που προκύπτει από **νέες σε μετρητά εισφορές των εταίρων**, ή
2. τα **φορολογηθέντα** κατά τις γενικές διατάξεις **αποθεματικά**, όπως αυτά προβλέπονται από την κείμενη νομοθεσία, εκτός του τακτικού, χωρίς να απαιτείται αύξηση του μετοχικού ή εταιρικού κεφαλαίου και υπό τον όρο ότι τα αποθεματικά αυτά δεν θα μπορούν να διανεμηθούν πριν την παρέλευση πενταετίας από την ολοκλήρωση και έναρξη παραγωγικής λειτουργίας της επένδυσης. Τα αποθεματικά αυτά εμφανίζονται σε ιδιαίτερο λογαριασμό στα λογιστικά βιβλία της επιχείρησης. Τα φορολογηθέντα (έκτακτα) αποθεματικά επιχείρησης αποτελούν ίδια συμμετοχή στην επένδυση, εφόσον κατά το στάδιο αξιολόγησης της επένδυσης ελέγχεται και διαπιστώνεται η επάρκεια της ρευστότητας της επιχείρησης μετά την αφαίρεση των ποσών των διαθεσίμων της που πρόκειται να αποτελέσουν την ίδια συμμετοχή.
3. το ποσό που θα μεταφερθεί σε ειδικό τραπεζικό λογαριασμό, από τον οποίο θα εξοφλούνται αποκλειστικά οι δαπάνες της ενταγμένης πράξης στο πλαίσιο του ΕΠΑλΘ 2014-2020.
* τις νεοϊδρυθείσες εταιρείες:
1. το ποσό του αρχικού εταιρικού κεφαλαίου τους ή/και των αυξήσεων αυτού, που προκύπτει από τις σε μετρητά εισφορές των εταίρων.
2. το ποσό που θα μεταφερθεί σε ειδικό τραπεζικό λογαριασμό, από τον οποίο θα εξοφλούνται αποκλειστικά οι δαπάνες της ενταγμένης πράξης στο πλαίσιο του ΕΠΑλΘ 2014-2020.
* ειδικά για τις εισηγμένες στο Χ.Α.Α. εταιρείες, ως ίδια συμμετοχή νοείται και:
1. το ποσό που θα μεταφερθεί σε ειδικό τραπεζικό λογαριασμό, από τον οποίο θα εξοφλούνται αποκλειστικά οι δαπάνες της ενταγμένης πράξης στο πλαίσιο του ΕΠΑλΘ 2014-2020.
* για τις ατομικές επιχειρήσεις / φυσικά πρόσωπα (υφιστάμενες και νεοϊδρυθείσες), το ποσό που θα μεταφερθεί σε ειδικό τραπεζικό λογαριασμό, από τον οποίο θα εξοφλούνται αποκλειστικά οι δαπάνες της ενταγμένης πράξης στο πλαίσιο του ΕΠΑλΘ 2014-2020.
* για τους συνεταιρισμούς, ως ίδια συμμετοχή νοείται για μεν τους νεοϊδρυόμενους το καταβεβλημένο κεφάλαιο τους, ή το ποσό που θα μεταφερθεί σε ειδικό τραπεζικό λογαριασμό, από τον οποίο θα εξοφλούνται αποκλειστικά οι δαπάνες της ενταγμένης πράξης στο πλαίσιο του ΕΠΑλΘ 2014-2020 για δε τους υφιστάμενους το ποσό της αύξησης του κεφαλαίου τους ή το αποθεματικό που σχηματίζεται για το σκοπό αυτόν ή το ποσό που θα μεταφερθεί σε ειδικό τραπεζικό λογαριασμό, από τον οποίο θα εξοφλούνται αποκλειστικά οι δαπάνες της ενταγμένης πράξης στο πλαίσιο του ΕΠΑλΘ 2014-2020.
1. Η αύξηση του εταιρικού κεφαλαίου γίνεται κατά κανόνα μετά την υποβολή της αίτησης υπαγωγής στο παρόν Μέτρο με αποκλειστικό σκοπό, βάσει της σχετικής απόφασης της γενικής συνέλευσης των μετόχων ή των εταίρων, τη χρησιμοποίηση του νέου κεφαλαίου ως ίδια συμμετοχή στη συγκεκριμένη επένδυση. Επισημαίνεται ότι στην περίπτωση τεκμηρίωσης της ίδιας συμμετοχής μέσω μελλοντικής αύξησης μετοχικού κεφαλαίου, θα πρέπει να τεκμηριώνεται κατάλληλα η ύπαρξη ρευστών διαθεσίμων των εταίρων ή χρεογράφων ή τίτλων ή και άλλου είδους περιουσιακών στοιχείων που είναι άμεσα ρευστοποιήσιμα στα χρονικά πλαίσια υλοποίησης της επένδυσης και τα οποία θα χρησιμοποιηθούν για την ίδια συμμετοχή σύμφωνα με τα ως άνω οριζόμενα. Ο ίδιος περιορισμός ισχύει και για το προβλεπόμενο κεφάλαιο των υπό σύσταση επιχειρήσεων.

Εναλλακτικά, η αύξηση του εταιρικού κεφαλαίου των επιχειρήσεων μπορεί να πραγματοποιηθεί και πριν την υποβολή της πρότασης, υπό την προϋπόθεση ότι έχει λάβει χώρα το νωρίτερο δώδεκα (12) μήνες πριν από την υποβολή της πρότασης με αποκλειστικό σκοπό, βάσει της σχετικής απόφασης της γενικής συνέλευσης των μετόχων ή των εταίρων, τη χρησιμοποίηση του νέου κεφαλαίου για τη χρηματοδότηση επενδύσεων που καλύπτουν σαφώς τους σκοπούς του υποβληθέντος για χρηματοδότηση επενδυτικού σχεδίου, ενώ μέχρι το χρόνο υποβολής της πρότασης το κεφάλαιο αυτό πρέπει αποδεδειγμένα να υφίσταται με τη μορφή διαθεσίμων της εταιρίας και να μην έχει αναλωθεί. Ο ίδιος περιορισμός ισχύει και για το αρχικό εταιρικό κεφάλαιο των νεοϊδρυθεισών επιχειρήσεων, εφόσον αυτό λαμβάνεται υπόψη στον υπολογισμό της ίδιας συμμετοχής.

Σε περίπτωση που έχει πραγματοποιηθεί η αύξηση μετοχικού-εταιρικού κεφαλαίου για το επενδυτικό σχέδιο, υποβάλλονται τα νομιμοποιητικά στοιχεία αύξησης και καταβολής του μετοχικού –εταιρικού κεφαλαίου, όπως αυτά αποτυπώνονται στην ενότητα Β του παρόντος παραρτήματος.

**Β. Δικαιολογητικά και στοιχεία για την πιστοποίηση της καταβολής της ιδίας συμμετοχής**

1. Στην περίπτωση που έχει πραγματοποιηθεί η αύξηση μετοχικού-εταιρικού κεφαλαίου για το επενδυτικό σχέδιο, υποβάλλονται νομιμοποιητικά στοιχεία αύξησης και καταβολής του μετοχικού εταιρικού κεφαλαίου από τα οποία και να προκύπτει ότι αυτή πραγματοποιήθηκε για το σκοπό της επένδυσης:
2. Σε περίπτωση Α.Ε.: (1) Απόσπασμα απόφασης Γενικής Συνέλευσης Μετόχων (Γ.Σ.Μ.) σχετικό με την αύξηση του μετοχικού κεφαλαίου για το σκοπό της προτεινόμενης επένδυσης (και απόφαση Διοικητικού Συμβουλίου προσδιορισμού του σκοπού της αύξησης εφόσον αυτός δεν ορίζεται στην απόφαση της Γ.Σ.Μ.). (2) Φ.Ε.Κ. δημοσίευσης της εν λόγω απόφασης αύξησης. (3) Καταθετήρια του εισφερόμενου ποσού από τους μετόχους όπου θα αναγράφεται η αιτιολογία καταβολής. (4) Φ.Ε.Κ. δημοσίευσης της πιστοποίησης καταβολής της εν λόγω αύξησης ή αντίγραφο της σχετικής καταχώρησης στο Μητρώο Ανωνύμων Εταιρειών της οικείας Περιφερειακής Ενότητας.
3. Σε περίπτωση Ε.Π.Ε., Αποφάσεις Γενικής Συνέλευσης των Εταίρων για την αύξηση του εταιρικού κεφαλαίου και Φ.Ε.Κ. δημοσίευσή αυτών (στις οποίες θα αναφέρεται ρητά ο σκοπός της), αποδεικτικά κατάθεσης της εισφοράς μετρητών στο Τραπεζικό λογαριασμό όψεως της εταιρείας για αύξηση του Εταιρικού Κεφαλαίου, κίνηση του λογαριασμού αυτού και αποδεικτικό καταβολής του Φόρου Συγκέντρωσης Κεφαλαίου, πράξη τροποποίησης καταστατικού κατατεθειμένη στο Πρωτοδικείο ή Ειρηνοδικείο αναφορικά με την πραγματοποιηθείσα αύξηση του εταιρικού κεφαλαίου, όπου θα αναγράφεται ο σκοπός της.
4. Σε περίπτωση Ομόρρυθμης ή Ετερόρρυθμης εταιρείας: Πράξη τροποποίησης καταστατικού, κατατεθειμένη στο Πρωτοδικείο ή Ειρηνοδικείο, αναφορικά με την πραγματοποιηθείσα αύξηση του εταιρικού κεφαλαίου (όπου θα αναγράφεται ο σκοπός της), αποδεικτικά κατάθεσης της εισφοράς μετρητών στο τραπεζικό λογαριασμό όψεως της εταιρείας για αύξηση του Εταιρικού Κεφαλαίου και αποδεικτικό καταβολής του Φόρου Συγκέντρωσης Κεφαλαίου.

Εφόσον τα φορολογηθέντα αποθεματικά (για τις εταιρίες που τηρούν Βιβλία Γ΄ κατηγορίας) προβλέπονται στην εγκριτική απόφαση ως τρόπος κάλυψης της ίδιας συμμετοχής, προσκομίζεται η απόφαση του αρμόδιου οργάνου της εταιρίας με την οποία αποφασίσθηκε η δέσμευση των αποθεματικών για την επένδυση επί μία πενταετία (5ετία) από την ολοκλήρωσή της. Επίσης απαιτείται αντίγραφο αναλυτικού καθολικού του λογαριασμού «Φορολογηθέντα Αποθεματικά» ή οι ισολογισμοί των σχετικών χρήσεων.

Σε κάθε περίπτωση, η ολοκλήρωση της διαδικασίας πιστοποίησης της καταβολής του ποσού της αύξησης πρέπει να γίνεται σύμφωνα με την πρόοδο του έργου και αναλογικά με τις εκταμιεύσεις των οικονομικών ενισχύσεων, οπωσδήποτε όμως πριν από την υποβολή της αίτησης τελικής πληρωμής.

1. Σε περίπτωση που η καταβολή της ίδιας συμμετοχής γίνει με χρήση του ειδικού λογαριασμού που περιγράφεται στο σημείο Α, υποβάλλεται αντίγραφο του λογαριασμού στο οποίο να φαίνεται:
2. Ο αριθμός του λογαριασμού IBAN
3. Ο φορέας ως μοναδικός δικαιούχος του λογαριασμού
4. Η ύπαρξη του απαιτούμενου ποσού σύμφωνα και με τα αναφερόμενα στο άρθρο 16 της παρούσας.
1. () EBITDA: Κέρδη / (ζημιές) προ φόρων, χρηματοδοτικών, επενδυτικών αποτελεσμάτων και συνολικών αποσβέσεων [↑](#footnote-ref-1)